Three bodies found in forest गोरेघाट जंगलात तिघांचे मृतदेह | eSakal

गोरेघाट जंगलात तिघांचे मृतदेह
शनिवार, 21 जानेवारी 2017
देवलापार - गोरेघाट गावाशेजारील जंगलात तिघांचे मृतदेह आढळले. पत्नी आणि चार वर्षीय मुलीची हत्या करून बाळू कांतीलाल सांगोडे याने आत्महत्या केल्याचा प्राथमिक अंदाज आहे. ही घटना 20 जानेवारीला उघड झाली. मात्र, या तिघांचाही खून झाल्याची चर्चा स्थानिकांत रंगत होती. त्यामुळे घातापाताचा संशय व्यक्त केला जात आहे.
देवलापार - गोरेघाट गावाशेजारील जंगलात तिघांचे मृतदेह आढळले. पत्नी आणि चार वर्षीय मुलीची हत्या करून बाळू कांतीलाल सांगोडे याने आत्महत्या केल्याचा प्राथमिक अंदाज आहे. ही घटना 20 जानेवारीला उघड झाली. मात्र, या तिघांचाही खून झाल्याची चर्चा स्थानिकांत रंगत होती. त्यामुळे घातापाताचा संशय व्यक्त केला जात आहे.
जबलपूर महामार्गावरील देवलापार येथून सहा किलोमीटर अंतरावर टुय्यापार हे गाव आहे. येथील बाळू कांतीलाल सांगोडे (वय 32) हे पत्नी रूपाली (वय 28), मुलगी अंशू (वय अडीज वर्षे) यांच्यासह राहायचे. इलेक्‍ट्रिक इंजिनिअर असलेले बाळू सांगोडे हे भरवेली (बालाघाट) येथे एका खाणीत ऑपरेटर पदावर कार्यरत होते. तीन वर्षांपूर्वी त्यांचा विवाह झाला. तेव्हापासून पत्नी रूपाली व मुलगी अंशू खाण कंपनीने दिलेल्या क्वार्टरमध्ये राहायचे. घटनेच्या दिवशी गुरुवारी ते आपल्या दुचाकी (क्रमांक एम. पी. 50 एम. सी. 0996) ने भरवेली येथून निघाले. रामटेक तालुक्‍यातील आदिवासी भागातील गोरेघाट जंगलात पोहोचले. बाळूने पत्नी रूपाली व मुलगी अंशूला धारदार शस्त्राने वार करून ठार मारले; तर स्वतः झाडाच्या फांदीला लटकून गळफास घेतला, अशी माहिती पोलिसांनी दिली. ही घटना शुक्रवारी सकाळी 11 वाजता उघडकीस आली. तपास देवलापारचे ठाणेदार विशाल पाटील करीत आहेत.
घटनेच्या ठिकाणी रूपाली, अंशूचे मृतदेह जवळजवळ, तर बाळूचा मृतदेह झाडाला लटकलेला होता. त्याच्याजवळच दुचाकी आणि कपड्याची बॅग आढळून आली. त्यात मोबाईल फोन होता. रूपालीच्या पायात मोजे होते, तर चप्पल मात्र डोक्‍याकडे होती. तिच्या शरीरावरील इजा संशयास्पद होत्या. मुलगी अंशूच्या पायात जोडे जसेच्या तसे होते.
29 पानांची सुसाईड नोट
बाळू फासावर होता; परंतु त्याचे हात बांधले होते. यावरून घातापाताचा संशय व्यक्त केला जात आहे. मृतदेहाजवळ 29 पानांची सुसाईड नोट मिळाली. पण, ती बाळूचीच आहे का, हेही संशयास्पद आहे.
पोलिसांची अनैतिक संबंधाकडे सुई
बाळूला रूपालीच्या अनैतिक संबंधाविषयी माहीत झाले होते. त्याच रागातून पत्नी आणि मुलीची हत्या केली. त्यानंतर स्वतः आत्महत्या केल्याचा संशय पोलिसांनी व्यक्त केला आहे.
कॉंग्रेससाठी त्यांचे कुटुंबच देश नरेंद्र मोदींचा हल्लाबोल; विरोधकांकडून शेतकऱ्यांची दिशाभूल
बागपत - कॉंग्रेससाठी त्यांचे कुटुंबच एक देश आहे. पण माझ्यासाठी देशच एक कुटुंब आहे. काही लोक पायाखालची जमीन सरकल्याचे पाहून विरोधक अफवा पसरवित आहेत....
सोलापूरकरांची आंतरराष्ट्रीय विमानतळाची स्वप्नपूर्ती
सोलापूर - माजी केंद्रीय मंत्री सुशीलकुमार शिंदे यांचा महत्त्वाकांक्षी प्रकल्प म्हणून बोरामणी येथील आंतरराष्ट्रीय विमानतळाकडे पाहिले जात होते. परंतु...
द्रुतगतीवर वाहतूक विस्कळित सहा वाहने एकमेकांवर आदळली
लोणावळा : पुणे-मुंबई द्रुतगती मार्गावर खोपोली हद्दीत खालापूर टोलनाक्‍याजवळ सहा वाहने एकामागोमाग एक आदळल्यामुळे शनिवारी (ता. 26) दुपारी वाहतूक...
मोदींच्या हस्ते ईस्टर्न पेरिफेरल व दिल्ली-मेरठ एक्सप्रेसवेचे उद्घाटन
दिल्ली : दिल्ली ते मेरठ या 9 किमी एक्सप्रेसवेचे उद्घाटन पंतप्रधान नरेंद्र मोदी यांच्या हस्ते झाले. यातील 6 किमी मोदी यांनी रोड शोही केला. यावेळी...
कृषी शिक्षण घेताना दुग्ध व्यवसायाचा ध्यास
सातारा जिल्ह्यातील जांभगाव येथील नीता शंकर जांभळे ही बी. एस्सी (कृषी) चे शिक्षण घेणारी तरुणी असून, कुटुंबाच्या दुग्ध व्यवसायात रस घेऊन तो...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


उद्योगक्रमणा सहा दशकांची ~ LAKSHYAVEDH INSTITUTE OF LEADERSHIP AND EXCELLENCE

जगप्रसिध्द "विको" चे सर्वेसर्वा,कुशल उद्योजक,मँनेजमेंट गुरू, विचारवंत श्री.गजानन पेंढारकर ह्यांचे दुखद निधन.
मराठी माणसाला उद्योग करता येत नाही, हा समज साफ चुकीचा ठरवणारे, आयुर्वेदाला परदेशी बाजारपेठेत मान्यता मिळवून देणारे आणि संपूर्ण स्वदेशी औषधी उत्पादनं तयार करून 'विको'चा झेंडा सातासमुद्रापार फडकवणारे प्रसिद्ध उद्योगपती, 'विको' उद्योग समूहाचे अध्यक्ष गजानन पेंढारकर यांचं निधन झालं. ते ८२ वर्षांचे होते. परळ इथल्या राहत्या घरी त्यांनी अखेरचा श्वास घेतला.
गजानन पेंढारकर यांचा जन्म १२ सप्टेंबर १९३४ चा. बुद्धिमत्ता आणि प्रयोगशीलता वारशानंच मिळालेली. त्याला त्यांच्या जिद्दीची जोड लाभल्यानं 'विको' नावाच्या रोपाचा बघता-बघता वटवृक्ष झाला. अहमदाबादमध्ये फार्मसीची पदवी परीक्षा उत्तीर्ण झाल्यानंतर, १९५७ मध्ये पेंढारकर वडिलांच्या व्यवसायात सहभागी झाले. संकुचित वृत्ती न ठेवता धाडस करायचं हे मनाशी पक्कं ठरवलं होतं. त्याच दृष्टीनं ते कामालाही लागले.
आयुर्वेदाची किमया पेंढारकरांना चांगलीच ठाऊक होती. ऋषिमुनींनी सांगितलेल्या या शास्त्राचाच आधार घेऊन त्यांनी विविध प्रयोग सुरू केले. सुरुवातीला, निरनिराळ्या प्रकारच्या २० दुर्मिळ जडीबुटी, वनस्पती आणि इतर औषधं वापरून संपूर्ण स्वदेशी आयुर्वेदिक टूथपेस्ट तयार करण्यात त्यांना यश आलं. त्यानंतर त्यांनी मागे वळून पाहिलं नाही. अर्थात, आयुर्वेदाला परदेशी बाजारपेठेत मान्यता मिळवून देण्याचं मोठं आव्हान त्यांच्यापुढे होतं. त्यासाठीही त्यांनी प्रचंड मेहनत केली आणि अखेर यशही मिळवलं.
सुरुवातीला, परळ येथे १२०० चौरस फुटाच्या जागेत 'विको'ची उत्पादने तयार होत असत. पण कामाचा व्याप हळूहळू वाढत गेला आणि पेंढारकांनी डोंबिवलीत ८० हजार चौरस फुट जागा घेऊन तेथे अत्याधुनिक कारखाना उभारला. आज नागपूर आणि गोव्यातही विकोची युनिट आहेत. आयुर्वेदाचं महत्त्व साऱ्यांनाच कळून चुकल्यानं 'विको'च्या सर्वच उत्पादनांना देश-विदेशातून मागणी आहे. आशिया, युरोप, अमेरिका, ऑस्ट्रेलिया आणि आफ्रिकेसह ४० देशांत 'विको' लोकप्रिय आहे. १९८० साली 'विको' ची वार्षिक उलाढाल फक्त ३ कोटींची होती. आज ती एक हजार कोटींच्या आसपास आहे. या उत्तुंग भरारीत गजानन पेंढारकर यांच्या दूरदृष्टीचा मोठा वाटा आहे.
उद्योगविश्वातील या अतुलनीय योगदानासाठी गजानन पेंढारकरांना अनेक मानाच्या पुरस्कारांनी गौरवण्यात आलं होतं. सगळी नीती-मूल्य जपत, ध्येयाने झपाटून काम केल्यास अशक्य काहीच नसतं, याचा आदर्श पेंढारकरांनी घालून दिला आहे. त्यांच्या निधनानं एक प्रयोगशील, अनुभवी आणि दूरदर्शी उद्योजक हरपल्याची भावना व्यक्त होत आहे.
गजानन पेंढारकर यांनी लक्ष्यवेध प्रशिक्षणक्रमाच्या लक्षसिध्दी सोहळ्यामध्ये जबरदस्त प्रेरणादायी मार्गदर्शन केले होते. त्यांच्या त्या व्याख्यानाचा व्हिडिओ आपण खाली पाहू शकता.


मु.पो.कविता... कवितेवर प्रेम करणाऱ्या प्रत्येकासाठी ! - Bronato: eBook Publisher and Distributor (Kindle and Google Play Books)

Home / BronatoNews / मु.पो.कविता… कवितेवर प्रेम करणाऱ्या प्रत्येकासाठी
मु.पो.कविता… कवितेवर प्रेम करणाऱ्या प्रत्येकासाठी
अष्टगंध, एका कवीच्या दुःखाचे भाषांतर', कविता लोभसवाणी, मु.पो.कविता, संजय शिंदे
कविता हा तसा प्रत्येक मराठी माणसाच्या जिव्हाळ्याचा विषय. म्हणूनच कवींना मानसन्मान देणं, कविसंमेलनाला गर्दी करणं, मनमुराद दाद देणं हे मराठी साहित्यक्षेत्रात नवीन नाही. कविता लिहिणं व लिखित-मौखिक माध्यमातून ती रसिकांपर्यंत पोहोचवणं हे मराठी साहित्यात गेली अनेक वर्षं घडतंय.
कवी मंगेश पाडगावकर, विंदा करंदीकर आणि वसंत बापट या त्रिकुटाने खऱ्या अर्थाने महाराष्ट्रभर काव्यवाचनाचे कार्यक्रम करून मराठी कविता सर्वदूर पोहोचवली. त्यानंतरच्या पिढीतही अरुण म्हात्रे, अशोक बागवे, सौमित्र, नलेश पाटील, अशोक नायगावकर यांनी कवितावाचनाचे अनेक कार्यक्रम केले.
मराठी काव्यवाचनाची हीच परंपरा पुढे नेण्याच्या हेतूने पेशाने शिक्षक व कवी असणाऱ्या संजय शिंदे यांनी आपल्या काही तरुण मित्रांना सोबत घेऊन दोन वर्षांपूर्वी अष्टगंध ही कला संस्था स्थापन केली आणि मु.पो.कविता नावाचा काव्यवाचनाचा एक आगळावेगळा कार्यक्रम मराठी रसिकांसमोर आणला.
मराठी कवितेतले वेगवेगळे काव्यप्रकार, वेगवेगळ्या आशयाची कविता, जुन्या-नव्या पिढीच्या दर्जेदार कविता रसिकांपर्यंत पोहोचवण्याचे उद्दीष्ट साध्य करत मु.पो.कविता कार्यक्रमाचे आजवर एकूण १३ प्रयोग झाले. आजवर एकूण ६५ कवींनी मु.पो.कविता कार्यक्रमातून आपल्या विविधांगी कविता सादर केल्या. या कवींमध्ये सतीश सोळांकुरकर, संजय चौधरी, प्रसाद कुलकर्णी, भगवान निळे, अन्वर मिर्जा, संगीता अरबुने, अनुराधा नेरुरकर, योगिनी राऊळ, छाया कोरगावकर, भाव सुधा, रेश्मा कारखानीस, सुधीर मुळीक, प्रशांत वैद्य, गोविंद नाईक, गणवेश नागवडे, सदानंद बेंद्रे, जनार्दन म्हात्रे, मंदार चोळकर, समीर सावंत, सतीश दराडे,सायमन मार्टिन, साहेबराव ठाणगे, गणेश नागवडे, जयदीप जोशी, प्राजक्त देशमुख, वैभव देशमुख, आनंद पेंढारकर, हेमंत राजाराम, अशा दिग्गज कवींचा समावेश आहे.
बदलत्या काळाची स्पंदने अचूकपणे टीपणाऱ्या तरुण पिढीतील गजानन मिटके, पंकज दळवी, प्रथमेश पाठक, जयेश पवार, गीतेश शिंदे, सचिन काकडे, विजय बेंद्रे, प्रवीण खांबल, उमेश जाधव, गुरुप्रसाद जाधव, अमोल शिंदे, केतन पटवर्धन, यामिनी दळवी, शिल्पा देशपांडे, पूजा भडांगे, स्वाती शुक्ल, पूजा फाटे, राधिका फराटे, प्रथमेश तुंगावकर, विजय उतेकर, आकाश सावंत, शशिकांत कोळी, बंडू अंधेरे, सूरज उतेकर, आनंद रघुनाथ, जितेंद्र लाड, विशाल राजगुरू, सुशांत खुरसाळे, सत्यजित पाटिल, श्रीपाद जोशी, प्रशांत केंदळे, भालचंद्र भूतकर यांनीही मु.पो.कविता कार्यक्रमात आपल्या कविता सादर केल्या आहेत.
आज मराठीत अनेक कवीसंमेलने होतात. पण कवी, त्यांच्या कविता, कार्यक्रमाची बांधणी, सजावट या बाबतीत या संमेलनांकडे गंभीरपणे पाहिले जात नाही. कवीला अत्यंत शांत वातावरणात, तन्मयतेनेे स्वतःची कविता सादर करता यावी व रसिकांना तितक्याच तन्मयतेने, एकाग्रतेने तिचा आस्वाद घेता यावा या उद्देशाने कार्यक्रमाचा दर्जा टिकवण्याचं आव्हान मु.पो.कविता या कार्यक्रमाने गेल्या १३ प्रयोगापर्यंत लीलया पेललेलं आहे.
जयेश पवार, रोहन कोळी, प्रवीण लोहार, विशाल पाटिल, अभिजीत तर्फे, सुभाष पवार, सुधीर मुळीक, अभिजीत डोंगरे, शिवकुमार, मनोज, विजय, अमोल या टीमने आजवर या कार्यक्रमाचं नेपथ्य, प्रकाशयोजना, छायाचित्रण व दर्जा उंचावण्याच्या दृष्टीने आवश्यक असलेली सर्व जबाबदारी आत्मीयतेने सांभाळली आहे .
कविसंमेलनाच्या इतर कार्यक्रमासारखा एकसूरीपणा या संमेलनाला येवू नये व वेगवेगळ्या स्वरूपात मराठीतली दर्जेदार कविता रसिकांपर्यंत न्यावी यासाठी संस्थेने ‘कविता लोभसवाणी’ व ‘एका कवीच्या दुःखाचे भाषांतर’ हे दोन वेगळे कार्यक्रम केले. कविवर्य अशोक बागवे, नाटककार प्रेमानंद गज्वी, कवी किशोर पाठक हे मान्यवर या कार्यक्रमाला उपस्थित होते.
मु.पो.कविताच्या सर्व कार्यक्रमाचे निवेदन ही संकल्पना ज्यांना सुचली ते कवी संजय शिंदे स्वतः करतात. सर्व कवींचा परिचय देऊन, त्या कवींच्या कवितांचे काही निवडक, प्रभावी तुकडे सादर करत अत्यंत दिलखुलासपणे संजय शिंदे या कार्यक्रमाचं निवेदन करतात.
मु.पो.कविताने इथून पुढेही रसिकांना कवितेची मेजवानी सातत्याने देत राहावी हीच सदिच्छा
डॉ. प्रेरणा पारवे-सिंह यांच्या कथेला पुरस्कार
One thought on “मु.पो.कविता… कवितेवर प्रेम करणाऱ्या प्रत्येकासाठी


पुन्हा एकदा जोशीपुराण: संग्रहालय वैद्यकशास्त्राच्या इतिहासाचे

नमस्कार, मी शेखर जोशी. माझ्या पुन्हा एकदा जोशीपुराण या नव्या ब्लॉगवर आपल्या सर्वांचे स्वागत.दररोज नवीन लेखन करण्याचा किंवा वाचनात आलेली माहिती येथे देण्याचा माझा प्रयत्न असेल.आपल्याला ते आवडले किंवा आवडले नाही तरी आवर्जून कळवा.
जगात औषधांचा वापर आणि वैद्यक विश्वाचा जन्म कधी झाला, जगातला सर्वात प्रथम डॉक्टर कोण किंवा कोणते वैद्यक शास्त्र प्रथम अस्तित्वात आले, असे प्रश्न अनेकदा आपल्या मनात येतात. सगळ्यानाच त्याची उत्तरे माहिती असतातच असे नाही. पण आता आपल्या महाराष्ट्रात नाशिक येथे याविषयीची माहिती देणारे अनोखे संग्रहालय उभे राहिले आहे.
नाशिकच्या आरोग्य विद्यापीठात हे संग्रहालय उभे राहिले आहे. आदिती वैद्य आणि तिच्या सहकाऱयांनी हे संग्रहालय उभारले आहे.
या विषयी सविस्तर माहिती देणारी प्रसाद मोकाशी यांची बातमी लोकसत्ता-मुंबई वृत्तान्तमध्ये २९ जून २०१० च्या अंकात पान क्रमांक एक वर प्रसिद्ध झाली आहे. या बातमीची लिंक पुढीलप्रमाणे...
या संग्रहलयाला केवळ वैद्यक शास्त्राच्या विद्यार्थ्यांनीच नव्हे तर सर्वसामान्यांनीही भेट दिली पाहिजे. आजवरच्या वैद्यकशास्त्राचा इतिहास या संग्रहालयाच्या निमित्ताने आपल्यासमोर उलगडला गेला आहे.
ब्लॉगला भेट देणारे आत्तापर्यंतचे वाचक
माझा ब्लॉग येथे जोडलेला आहे
कृत्रिम पावसासाठी वरुण यंत्र
सुप्रिया सुळे यांचा डबल गेम
मुजोर रिक्षाचालकांवर प्रवाशांचा बहिष्कार
नीतीन देसाई यांचा शनिवार वाडा
कल्याण-डोंबिवलीत मोटार वाहन कायदा धाब्यावर
नको नको रे पावसा...
कल्याण-डोंबिवलीत मीटर डाऊन नाहीच
अंदाज पावसाचा, विनाश पर्यावरणाचा
साने गुरुजींच्या साहित्यावरील कॉपीराईट संपुष्टात
पाऊस तरणा आणि म्हातारा
शिवाजी महाराज यांची आरती
आता वाजले की बारा...
कौलालम्पुरमध्ये झाला तुकोबांच्या अभंगांचा गजर
इकडेही लक्ष असू द्या
गेल्या आठवड्यात भेट दिलेल्या वाचकांची संख्या
डाऊझिंग पद्धतीने जमिनीखालील पाण्याचा शोधi
मुंबईत सध्या पिण्याच्या पाण्याची समस्या मोठय़ा प्रमाणात जाणवत असून पाणी वाचविण्यासाठी महापालिका प्रशासन विविध उपाययोजना करत आहे. पाणीटंचाईवर ...
श्लोक गणेश-४ मोरया मोरया मी बाळ तान्हे
गणपतीचे अनेक श्लोक आणि स्तोत्रे प्रसिद्ध असून त्यापैकी ‘मोरया मोरया मी बाळ तान्हे’हा श्लोक आपल्या सर्वाच्या माहितीचा आहे. शाळेत प्रार्थना झा...
नर्मदा परिक्रमा एक अंतर्यात्रा
आज पुन्हा एकदा नर्मदे परिक्रमेविषयी. सुहास लिमये लिखित नर्मदे हर हर नर्मदे हे पुस्तक नुकतेच वाचनात आले. गेल्या काही महिन्यात नर्मदा परिक्रम...
माझ्या वाचनात नुकताच चैत्राली हा दिवाळी अंक आला. रमेश पाटील याचे संपादक असून गेली अठ्ठावीस वर्षे हा अंक प्रकाशित होत आहे. यंदाचा दिवाळी अंक...
आपल्या महाराष्ट्रात अनेक संत होऊन गेले. या सर्व संतांनी लोकांमध्ये भक्तीभाव निर्माण करण्याबरोबरच सामाजिक समरसतेचे मोठे काम केले. याच संतपरं...
कोणत्याही शुभकार्यासाठी अमावास्या ही तीथी वर्ज्य समजली जाते. शुभ-अशुभ यावर विश्वास असणारी मंडळी अमावास्येच्या दिवशी कोणतेही महत्वाचे काम किं...
बदलत्या काळाचा वेध घेत आणि नवनव्या मार्गाचा अवलंब करून मराठी पुस्तके आजच्या पिढीबरोबरच जुन्या पिढीतील साहित्यप्रेमी आणि दर्दी वाचकांपर्यंत प...
२९ वर्षात झाली ५१ वादळे
लैला, नीलम, बुलबुल, निलोफर, वरद/वरध ही नावे काही व्यक्तींची किंवा पक्ष्यांची नाहीत, तर बंगालचा उपसागर किंवा अरबी समुद्रात आगामी काळात तयार ह...
सूर्यनमस्कार हा एक सर्वांगसुंदर व्यायामप्रकार असून तो आपल्याकडे पूर्वापार चालत आलेला आहे. सध्याच्या धकाधकीच्या जीवनात व्यायामासाठी आपल्याला ...
आचार्य अत्रे यांचा मराठा आता डिव्हिडीवर
‘मुंबईसह संयुक्त महाराष्ट्र झालाच पाहिजे’ या मागणीसाठी फार मोठा लढा देऊन आपल्याला आजचा महाराष्ट्र मिळाला आहे. भाषावार प्रांतरचनेनुसार देशाती...


प्रेमात सैराट लग्नानंतर नटसम्राट - मराठी विनोद | Premat Sairat Lagnanantar Natsamrat - Marathi Jokes

मराठीमाती डॉट कॉम - अनुक्रमणिका
सर्व विभाग - दुवे
स्वगृह » करमणूक » मराठी विनोद » प्रेमात सैराट लग्नानंतर नटसम्राट
प्रेमात सैराट लग्नानंतर नटसम्राट
प्रकाशन: संपादक मंडळ | २२ डिसेंबर २०१६
नुकतंच पळून जाऊन लग्न केलेलं जोडपं गार्डन मध्ये बसलेले असतं
मुलगी: काय रे तुझ्या सोबत मी पळुन आल्यापासून ऐकदाही ‘आय लव्ह यू’ नाही बोललास
मुलगा: आय लव्ह यू...
मुलगी: मी तुझ्यासोबत येवढे घरचे सर्व सोडून आले आणि तु हे ही जगाला मोठ्या आवाजात ओरडुन सांगु शकत नाही का...
मुलगा: कुणी घर देता का घर या भवानीमुळे रस्त्यावर आलोय
प्रेमात सैराट आणि लग्न झाल्यावर नटसम्राट...
तो आणि ती विनोद
उदाहरणार्थ नेमाडे - सौमित्र
सात दिवस आणि सहा रात्री भाग १
आकाश आणि नभाच्या निर्व्याज्य प्रेमाची जीवाला चटका लावून जाणारी कहाणी म्हणजेच जातबळी...
उदाहरणार्थ नेमाडे - सौमित्र
सात दिवस आणि सहा रात्री भाग १
लोकमान्य बाळ गंगाधर टिळक
दिवाळी सण माणुसकीच्या रंगाने उजळू दे
सार्वजनिक गणेशोत्सव - काल आणि आज
मराठीमाती डॉट कॉम | माझ्या मातीचे गायन
सर्व विभाग - दुवे


गोडगप्पा: किल्ले देवगिरी

आत्ता पर्यंतची माझी हि सगळ्यात मोठ्ठी सुट्टी आहे ... आणि महिनाभर निवांत घरी काढल्यानंतर गेल्या आठवड्यात पूर्ण फिरतीवर होते मी ....
तशी मी पक्की NH4 वर जगलेली मुलगी आहे ... मूळ गाव , आजोळ ,राहत गाव , स्थलांतरित आजोळ (), उरलेले सारे नातेवाईक ...सगळे सगळे NH 4 वर च्या गावात ...फार फार तर १० -२० KM आजूबाजूला ...त्यामुळ उरलेल्या महाराष्ट्राशी फारशी ओळख नाहीये माझी .... मला खानदेश , विदर्भ , मराठवाडा इत्यादी भागात नेमके कोणते जिल्हे येतात हे खूप उशिरा समजल ...(किंबहुना अजून हि perfect माहिती आहे असा दावा नाही करू शकत मी )
तर मुद्दा असा , की गेल्या विकांताला मी औरंगाबाद ला गेले होते .... :)
तिथे जाताना planning होते की दोन दिवसात अजिंठा-वेरूळ बघून घेऊ ...साधारण map बघितल्यावर मात्र जाणवलं की अजिंठा आणि वेरूळ यात बर च अंतर आहे .... पुणे - मुंबई म्हणतात त्यातला च प्रकार ... मग ठरवलं की फक्त वेरूळ बघू .... आणि final discussion नंतर ठरलं कि आधी देवगिरी चा किल्ला बघू मग वेळ राहिला तर वेरूळ ..
औरंगाबाद पासून फक्त १० km वर देवगिरी आहे ..... दौलताबाद ...
या किल्ल्याबद्दल फारशी आपुलकी नव्हती पण अप्रूप नक्की च होत ...एके काळाची यादवांची राजधानी ...आणि वेड्या तुघलकानेही त्याची राजधानी देवगिरी ला नेण्याचा प्रयत्न केला होता ...हे आठवत होत मला ..
आम्ही दमदमीत नाश्ता करून जवळपास १० वाजता औरंगाबाद बस स्थानकावर पोहोचलो ... जरा चौकशी केल्यावर कळलं कि कन्नड बस थांबते देवगिरी किल्ल्याच्या पायथ्याशी .... मी माझ या भागाबद्दल च अज्ञान आधी च मान्य केलाय ... त्याचा च किस्सा ...त्या गृहस्थांनी इथ कन्नड लिहिलेली बस येईल म्हटल्यावर माझ्या मनात हजार शंका  जरा चौकशी केल्यावर कळलं कि कन्नड बस थांबते देवगिरी किल्ल्याच्या पायथ्याशी .... मी माझ या भागाबद्दल च अज्ञान आधी च मान्य केलाय ... त्याचा च किस्सा ...त्या गृहस्थांनी इथ कन्नड लिहिलेली बस येईल म्हटल्यावर माझ्या मनात हजार शंका  मुळात आपल्याला कन्नड लिहिलेलं कळणार कस  मुळात आपल्याला कन्नड लिहिलेलं कळणार कस  हे लोक कर्नाटक चा संदर्भ असा 'कन्नड' म्हणून का देतात  हे लोक कर्नाटक चा संदर्भ असा 'कन्नड' म्हणून का देतात  आणि तसं ही अस नुसत कन्नड म्हणून कस चालेल ...त्या राज्यात म्हणजे exact कुठे  आणि तसं ही अस नुसत कन्नड म्हणून कस चालेल ...त्या राज्यात म्हणजे exact कुठे  शिवाय औरंगाबाद कुठ कर्नाटका सीमेवर आहे कि इथून सारख्या कर्नाटकात जाणाऱ्या गाड्या असाव्यात ..
माझ्या चेहऱ्यावरची प्रश्नचीन्ह बघून मी काही अक्कल पाजलावण्याचा आत माझे प्रश्न सोडवणे हे कसब माझ्या जवळच्या माणसांना प्राप्त आहे ;)
मला हळूच सांगितलं गेलं ...कन्नड नावच गाव आहे इथ जवळ च ....
लाल गाडी चा प्रवास करून गडाच्या पायथ्याशी पोहोचलो आम्ही ...
किल्ल्याच प्रथम दर्शन च देखण आहे .... मोठ्ठी तटबंदी ...खूप खूप खूप च मोठ्ठी ... आणि अजून ही बर्याच अंशी शाबूत असलेली ....  आणि अजून ही बर्याच अंशी शाबूत असलेली ....  पुढ बर च अंतर चालून गेल्यावर चांद मिनार ची भव्य वास्तू ... हि उंच इमारत देखरेखीसाठी आणि मुख्य म्हणजे विजयाचे प्रतिक म्हणून बांधली गेली अशा आशयाचा फलक शेजारीच .. पुढ बर च अंतर चालून गेल्यावर चांद मिनार ची भव्य वास्तू ... हि उंच इमारत देखरेखीसाठी आणि मुख्य म्हणजे विजयाचे प्रतिक म्हणून बांधली गेली अशा आशयाचा फलक शेजारीच .. यात वरपर्येंत जाण्यास मात्र परवानगी नाही ....
थोड अजून चालाल कि दिसत मुख्य प्रवेशद्वार ... आणि प्रवेशिका देण्यासाठी उभारलेले भारत सरकार चे छोटेसे पुरातत्व विभागाचे office ... फी फक्त ५ रुपये ;) आणि तिकीट एकदम भारी कागदावर छापलेले ... परिणामी यातील एक हि रुपया सरकार खाती जमा होत नसणार हा मनात येणारा पहिला विचार ....
आत गेल्यागेल्याच किल्ला आपल्याला त्याच्या कर्तबगारीच्या दिवसात घेऊन जातो ... समोर दिसतात खूप तोफा ....... लहान मोठ्या आकाराच्या आणि जवळ लांब पल्ल्याच्या .... नेहमी प्रमाणे आजूबाजूला , त्या तोफेला ढकलतानाची acting करत किंवा तोफेवर बसून शाही pose देऊन किंवा तोफेतून आलेला गोळा आपल्या अंगावर येतोय अशा आविर्भावान फोटो काढणारे भरपूर पर्यटक होते च ... :)
तोफखान्यातून पुढ अजून थोड चढून गेल कि एका बुरुजावर आहे मेंढा तोफ ... या किल्ल्याच मुख्य आकर्षण .... तुमच्या कॅमेऱ्याच्या frame मध्ये बसणार नाही इतकी मोठ्ठी , अत्यंत देखणी आणि इतक्या वर्षांचा उन पाऊस सोसूनही रुबाबदार आणि तुकतुकीत राहिलेली बलदंड तोफ ... ज्या त्या काळात राजाच विशेष प्रेम असणार या तोफेवर ;)
याच बुरुजावरून चांद मिनार पुन्हा दिसतो आणि साधारण त्याच्या टोकाला आपण बोट लावलंय अशा type चा फोटो काढायचा असेल तर हि त्यासाठी ची बेस्ट जागा ....
किल्ला बांधताना किती दमले असतील लोक ... अजून निम्म वर्णन ही नाही झालेलं ...पण stamina संपला माझा लिहायचा ...
बाकी पुन्हा कधीतरी ...
मी देवगिरी पाहिलेला नाही अजून त्यामुळे मजा आली वाचताना. पुढे लिहिशील अशी अपेक्षा
'कन्नड'चा किस्सा तुमच्या (म्हणजे युवा पिढीच्या) भाषेत बोलायचं तर भारी आहे :-)
छान आहे लेख. मी माझ्या डिग्रीच्या admission साठी गेले होते तेव्हा लागे हातो पहिला होता किल्ला. तू फोटो पण टाकले असतेस तर मजा आली असती. पुढील लिखाणासाठी शुभेच्छा.
@ सविता ताई, हो ग ..पूर्ण किल्ला सर करीन मी आणि मग च थांबीन :)
@ अपर्णा , धन्यवाद :) पुढच्या भागात फोटो हि add करीन ... नक्की ...
मराठी (3) काहीही (2) नात (2) कविता (1) किल्ला (1) गुणी (1) पाळीव (1) वर्ष (1) विश्वास (1) संकल्प (1) स्वा. सावरकर (1)
२५३: म्यानमा डायरी: २. तिंज्या (Thingyan)
माझा आवडता पाळीव प्राणी
अविस्मरणीय - द ग्रेट गॅटस्बी
छोटी छोटी सी बात


मराठी कविता ( marathi kavita ) - Assal Marathi Kavita,Vinod, Maratha histry, marathi movie, marathi natak, Marathi prem kavita ani etar marathi sahityacha sangrah

प्रेम करायचं राहुन गेलं
प्रेम करायचं राहुन गेलं
पाचवी पर्यंत प्रेम म्हणजे काय असतं ते माहीतच नव्हतं...
म्हणुन प्रेम करायचं राहुन गेलं.
दहावी पर्यंत अभ्यास,अभ्यास आणि अभ्यास...
म्हणुन प्रेम करायचं राहुन गेलं.
...आता थोड तरी कळायला लागलं होत की प्रेम म्हणजे काय असतं,पण बारावी म्हणजे
म्हणुन प्रेम करायचं राहुन गेलं.
शाळेत असताना मुलीशी जास्त मैत्री कधी साधलीच नाही
त्यामुळे कॉलेज मध्ये सुध्दा मैत्री जपताच आली नाही...
म्हणुन प्रेम करायचं राहुन गेलं.
आता मैत्रीनीही खुप आहेत, पण प्रपोज करायला डेअरींगच होत नाही...
म्हणुन प्रेम करायचं राहुन गेलं.
प्रत्येक वेळा समोरच्यांच्या भावनांचा विचार केला, नाही म्हणाली तर
कदाचित चांगली मैत्रींन गमवून बसेन...
म्हणुन प्रेम करायचं राहुन गेलं.
कधी वाटत ह्या मुलींच्या मनातल सगळ कळाल असत तर बरं झाल असत ना
म्हणुन प्रेम करायचं राहुन गेलं
Labels: प्रेम कविता, मराठी कविता, विरह कविता
प्रेम करायचं राहुन गेलं


सदस्य सूची - patrakarsangh.com

कार्यकारी मंडळ व विश्वस्त
प्रकाशने आणि दर्पण अंक
पत्रकार संघातर्फे प्रकाशित पुस्तके
दर्पण अंकातील लेखांची सूची
संस्थेची वास्तु पुनर्रचना (नियोजीत)
मुख्यपान सदस्य तपशील सदस्य सूची
मुंबई मराठी पत्रकार संघ
मराठी पत्रकारिता इतिहासाचे टप्पे
पत्रकार संघ इतिहास आणि परंपरा
पत्रकार संघ अध्यक्ष परंपरा
पत्रकार संघ विश्वस्त परंपरा
पत्रकारिता अभ्यासक्रम आणि प्रशिक्षण
पत्रकार परिषद व कार्यक्रमांसाठी सभागृह
संपर्क व संकीर्ण माहिती
सदस्य सूची भाग १
१. श्री. अशोक आचार्य
महात्मा गांधी क्रॉस रोड नं. ४,
कांदिवली (प.), मुंबई - ४०० ०६७.
२. श्री. प्रकाश अकोलकर
जी-२/१०३, सुंदरवन लोखंडवाला रोड,
मुंबई - ४०० ०५३.
दूरध्वनी : २६३१ ८०७४ / ९८९२७२७७००
३. श्री. विजयकुमार शां बांदल
४०१/२, स्वामी सदन, सीताराम जाधव मार्ग,
लोअर परेल, मुंबई - ४०० ०१३.
दूरध्वनी : २४९४ ४४०३ / ९८२०८३९६३३
४. श्री. मधुकर भावे
द्वारा डॉ. मृदूला भावे,
ए-३/७०२, विहंग गार्डन, पोखरण रोड नं. १,
रेमंड समोर, ठाणे (प.)
दूरध्वनी : २६६६६२५० / ९८६९२३९९७७
५. श्री. सुरेश शं. बिलये
मीठागर रोड, मुलु्ड (पूर्व)
मुंबई - ४०० ०८१.
दूरध्वनी : २५६३ १३१२ / ९८६९३९१९००
६. श्री. घन:श्याम भडेकर
ठाकुरद्वार, मुंबई - ४०० ००२.
दूरध्वनी : २२०६ ७२५१ / ९८९२७१७७१६
७. श्री. नारायण बांदेकर
२५, वाडे गल्ली, दातार कॉलनी,
भांडूप (पूर्व), मुंबई - ४०० ०४२
दूरध्वनी : २५६१ ३६९९ / ९८३३५९४१७७
८. श्री. जगदीश शि. भोवड
४०२, ए-विंग, 'सोमनाथ' कांदरपाडा,
मुंबई - ४०० ०६८
दूरध्वनी : ५५४४५८८६ / ९९६९३५०४३६
९. श्री. श्री. श्री. भट
डोंबिवली (प.) - ४२१ २०२
दूरध्वनी : (०२५१-२४८५३४८ / ९३२०७१९१९०)
१०. श्री. रविंद्र य बिवलकर
मुंबई - ४०० ००४.
दूरध्वनी : २३८९०९८१ / ९९६७३६११४५
११. श्री. वसंत भालेकर
मुंबई - ४०० ०३४.
दूरध्वनी : २३५३ ४२५८
१२. श्री. हेमंत गो. चव्हाण
सेंट मेरी शाळेजवळ, बाजारपेठ
ता. उरण, जि. रायगड - ४०० ७०२
१३. श्री. रमेश गं चौधरी
१४. श्री. दिलीप व. चावरे
४०१-बी-१, सुंदरवन, लोखंडवाला रोड,
अंधेरी (प.), मुंबई - ४०० ०५३.
दूरध्वनी : २६३२ ४८७२ / ९८६७५५७३२७
१५. श्री. दिवाकर देशपांडे
वाशी, नवी मुंबई - ४०० ७०३.
दूरध्वनी : २७८२ ३०१० / ९३२२४०६८८९
१६. श्री. गिरीश दीक्षित
७७०, पारसी कॉलनी, दादर,
मुंबई - ४०० ०१४.
दूरध्वनी : २४१२ ४१४४ / ९८३३३९१५५७
१७. श्री. हेमंत देसाई
दा. ग. महाजनी पथ,
शिवडी (प.), मुंबई - ४०० ०१५
दूरध्वनी : २४१३५८६४ / ९८२०४७९६८८
१८. श्री. विनायक गो. दळवी
डी - २१२, सरोज अपार्टमेंट, महाकाली रोड,
अंधेरी (पूर्व), मुंबई - ४०० ०९३.
दूरध्वनी : २८३६०६७२ / ९८२९२४१९९८
१९. श्री. सुभाष गो देशपांडे
ई-२०४, इनलॅक्सनगर, यारी रोड,
वर्सोवा, अंधेरी (प.), मुंबई - ४०० ०६१.
दूरध्वनी : २६३२१४८१ / ९३२२६४५२७५
२०. सौ. जयश्री देसाई
ए-७, स्वानंद सोसायटी, गोखले रोड,
दूरध्वनी : २५४२ ३४१० / ९२२४४०१०७७


खडीगंमत | थिंक महाराष्ट्र!

'तमाशा 'ला एकेकाळी खडीगंमत म्हटले जायचे. पश्चिम महाराष्ट्र, मराठवाडा, उत्तर महाराष्ट्र आणि कोकणपट्टी या भागांत तमाशा प्रसिद्ध आहे. उत्तर महाराष्ट्रात तखतरावाचा तमाशा आहे. संगीतबारीचा तमाशा आणि ढोलकीफडाचा तमाशा असे तमाशाचे दोन स्वतंत्र प्रकार असले तरी विदर्भातील खडीगंमतआणि पश्चिम महाराष्ट्रातील तमाशा हे एकाच प्रकृतिपिंडाचे प्रयोगात्मक लोककला प्रकार आहेत.
विदर्भातील बुलढाण्यापासून गोंदियापर्यंत खडीगंमत सादर केली जाते. घरोघरी फिरणारी खडीगंमत ही दंडार नावाने ओळखली जाते. खडीगंमत आणि दंडार या विदर्भातील लोककला प्रकारांवर डॉ. हरिश्चंद्र बोरकर आणि प्रा.हिरामण लांजे यांनी संशोधन केलेले आहे. खडीगंमत सादर करणार्‍या कलावंतांना विदर्भात शाहीर म्हणूनच संबोधले जाते. खडीगंमत ही पुरुषप्रधान लोककला आहे. त्या प्रकारात नृत्याचे काम करणारास ‘नाच्या' म्हणून संबोधले जाते.
विदर्भात दर्या, पांगूळ, डहाका, झडती, मंत्रगीते, दंडीगान, भिंगी सोंग, राध, डरामा, दंडार आदी लोककला प्रकार प्रसिद्ध आहेत. त्यातील खडीगंमत हा प्रकार वैशिष्ट्यपूर्ण असून खडीगंमतची मोहिनी जनमानसावर आहे.
'गाथासप्तशती' या ग्रंथात 'खडीगंमत'ला पुष्टी देणारे उल्लेख आहेत. गोपिकेची वेशभूषा करून,पुरुष लुगडी नेसून फाल्गुन मासात जनरंजन करत असत, असा उल्लेख 'गाथासप्तशती'त आहे. 'राधानाट' किंवा 'राधानाचा'ची परंपरा बिहार, मध्यप्रदेश, उत्तरप्रदेश आदी राज्यांतही आहे. स्त्रीवेशधारी पुरुषतज्ज्ञ कलावंतांचा उल्लेख दशावतारासंबंधी संत रामदासांनी केलेल्या उक्तीतही आढळतो. समर्थांनी स्त्रीवेशधारी पुरुषांना 'अवघेचि धटिंगण' असे म्हटले आहे. ते धटिंगण 'खडीगंमत' मध्ये आढळतात. मुकुंदराज यांच्या विवेकसिंधू या ग्रंथातील उल्लेख पाहा –
नटासि दीजेती वस्त्रे भूषणें
तो सोंग लटिका, परि ती भूषणे
दंडार, डफगाणे, खडीगंमत आदी लोकनाट्ये ही एका परंपरेतील आहेत. तमाशात जसा सोंगाड्या तसा खडीगंमत या लोककला प्रकारात 'गमत्या' असतो. 'गमत्या' म्हणजे 'गमज्या' मारणारा. 'गमज्या' शब्‍दाचा अर्थ अतिशयोक्तीपूर्ण बडबड
'गमत्या'च्या 'गमज्या' अर्थहीन बडबड वाटत असली तरी त्यामागे लक्ष्यार्थ आणि व्यंग्यार्थ असतो. 'गमत्या' सारखे पात्र लळित, दशावतार , भागवतमेळे यांसारख्या भक्ती नाट्यामधून आढळते. लळितातील 'वनमाळी', दशावतारातील संकासूर, भागवतमेळ्यातील विदूषक आदी पात्रे 'गमती' करत असतात.
'खडीगंमत' मध्ये ढोलकी, डफ, चोनका (म्हणजे पश्चिम महाराष्ट्रातील चौंडक), टाळ ही वाद्ये वापरली जातात. त्यातील ढोलकी, डफ ही तालवाद्ये आहेत तर तुणतुणे, चोनका ही सूर देणारी वाद्ये. पूर्वरंग आणि उत्तररंग अशा भागांत विभागलेल्या ‘खडीगंमत’चा आकृतिबंध:
पूर्वरंगात गण व गवळण यांचा समावेश असतो.
गण: दंडार, गोंधळ आणि तमाशा या महाराष्ट्रातील अन्य लोकनाट्याप्रमाणे ‘खडीगंमत’ देखील गणाने सुरू होते. शाहीर गण गातो व अन्य पात्रे स्थिर उभी असतात. गणामध्ये श्रीगणेशाची स्तुती असली तरी शंकरपार्वती यांचाही उल्लेख येतो.
गवळण: गण आटोपल्यावर गवळण गायली जाते. तीत नाच्याला वाव असतो. त्याच्या विविध विभ्रमांतून प्रेक्षकांना आकर्षित केले जाते. मथुरेला जाणार्‍या गौळणी आणि पेंद्या व आपल्या सवंगड्यासह त्यांना अडवणारा श्रीकृष्ण ‘खडीगंमत’च्या गवळणीमध्ये सादर होतो. गोंधळ, तमाशा या अन्य लोकनाट्याप्रमाणे ‘खडीगंमत’ही गवळण सादर करुन आपल्या प्रेक्षकांना खिळवून ठेवत असते.
सरन व रुसवा: गवळण सादर करताना शाहीर तात्पुरता श्रीकृष्ण बनतो तर त्याचा साथीदार पेंद्या होतो. नाच्या राधेचा वेश घेतो तर गमत्या डोईवर पदर घेऊन मावशीचे रूप धारण करतो. गवळणीचा शेवट सरण किंवा 'शरण' या वेगळ्या पद्यप्रकाराने होतो. रस्ता अडवणार्‍या श्रीकृष्णाला अथवा त्याच्या सवंगड्यांना गोपिकांनी केलेली विनवणी म्हणजे 'सरण'.
गवळण गाताना 'रुसवा' हा अन्य एक रचनाप्रकार आढळून येतो. गोपिकेने आपल्या नवर्‍याशी किंवा खोडी काढणार्‍या कृष्णाशी धरलेला अबोला म्हणजे 'रुसवा'. हे स्वतंत्र नाव देण्याचा पायंडा. केवळ ‘खडीगंमत’ लोकनाट्याने पाडलेला दिसून येतो.
उत्तर रंग: छिटा व दोहा, धमाळी व पोवाडा बैठी गंमत, बैठी दंडार व मुजरा अर्थात भरतवाक्याने ‘खडीगंमती’चा उत्तररंग रंगतो. ‘खडीगंमत’ पाहण्यास आलेला प्रेक्षक उत्तररंगाचीच वाट पाहत असतो.
छिटा व दोहा: खडीगंमत अधिक आकर्षक होत असतांना कलगी व तुरा या दोन घटाण्याच्या द्वंद्वात्मक कार्यक्रमांमुळे मास दुय्यम असा झाडी शब्द ‘खडीगंमत’ वापरते. त्यात सवाल-जवाब प्रामुख्याने असतात. शिवाय, छिटा हा स्वतंत्र प्रकार वापरला जातो. तो चार ओळीचा असतो. त्या 'दोहा' स फार महत्त्व असते. 'जवाबी दोहा' हा त्याचाच एक प्रकार. झगडा हा अन्य रचनाप्रकार या कार्यक्रमभागात ऐकायला मिळतो. जवाबी झगडा, 'जोड झगडा' हे त्याचे अन्य प्रकार आहेत. खडी गंमत गद्याला अत्यल्प स्थान देते. कडव्याच्या एका लावणीत प्रश्न असतो. दुसरी उत्तराची लावणी तेवढ्याच विस्ताराने गायली जाते. तर कधी एकत्र उत्तर सादर केले जाते.
धुमाळी व पोवाडे: 'धुमाळी व पोवाडा' हे दोन अन्य रचनाप्रकार ‘खडीगंमत’ वापरत असते. धुमाळी हा शब्द परंपरागत संगीतातील असला तरी झोपेची डुलकी घेत असलेल्या प्रेक्षकाला खडबडून जागे करण्याचे कार्य ‘खडीगंमत’ची धुमाळी करत असते. शाहीर त्याच्या अत्युच्च स्वरात कोणतीही महत्त्वाची लावणी आरंभ करण्यापूर्वी धुमाळीचा सूर लावतो.
पोवाडा: खडीगंमत गात असलेला पोवाडा हे दीर्घकाव्य असते. तब्बल एक-दोन तास चालणारे ते प्रदीर्घ गीत असते. त्यामध्ये एखादे कथानक निवडून त्या संदर्भातील चरित्र आख्यान गायले जाते. प्रेक्षकांना खिळवून ठेवणारे 'सत्यवान सावित्री’, ‘चिलिया बाळ', ‘भक्त ध्रुव’, ‘अभिमन्यू वध’ अशा पौराणिक कथांशिवाय ऐतिहासिक व सामाजिक घटनांवरही प्रतिभावंत ग्रामिण लोककलावंतांनी प्रदीर्घ पोवाडे रचले आहेत. उदाहरणार्थ टिळकांचा पोवाडा, गांधीवधाचा पोवाडा, नर्मदेच्या पुराचा पोवाडा, खाण्याचा पोवाडा... इत्यादी
बैठी गंमत- बैठी दंडार, पोवाडा हा रचनाप्रकार बसून गाण्यात मजा असते. विशिष्ट सणाच्या किंवा उत्सवाच्या निमित्ताने कोणाच्या वाड्याच्या ओसरीवर निवडक श्रोत्यांच्या उपस्थितीत ही बैठी गंमत रात्रभर सादर केली जाते. नागपंचमी, जन्माष्टमी, पोळा, होळी, गौर, शिवरात्र ही त्याकरता निमित्ते असतात.
संपादणुक अर्थात बतावणी: लावणीचे गायन आपल्या खड्या आवाजात शाहीर करत असतो. त्या लावणीतील वर्णनानुसार अन्य पात्रे संवाद व अभिनय यांच्या सहाय्याने संपादणुककरता असतात, तिला बतावणी म्हणतात. बतावणी हा खास झाडीबोलीतील शब्द असून तो कृत्रिम आचरण अथवा सोंग यास पर्याय म्हणून वापरलेला असतो. बताव इतकाच बतावणी हा शब्द जुना आहे.
मुजरा: रात्र संपायला येते. प्रभातरंग दिसू लागतो. तरी खडीगंमत आपला पसारा आवरता घेते. शेवटचा निरोप द्यायची तयारी करू लागते. भरतवाक्य गायला प्रारंभ करते. अर्थात तेव्हा आपल्या देवदेवतांचे आणि गुरूचे स्मरण करायला ती विसरत नाही. या भरतवाक्याला ‘खडीगंमत’मध्ये 'मुजरा' हे स्वतंत्र नाव आहे.
‘खडीगंमत’ या विदर्भातील लोकप्रिय रंजनप्रकाराचा समारोप सूर्याच्या प्रार्थनेने होतो असे उमरी येथील डोमाजी कापगते या खडीगंमत सादर करणार्‍या तत्कालीन शाहिराने सांगितले आहे.
कोरस नक्षत्र, पोखरण रोड क्र. १,
वर्तकनगर, ठाणे, पश्चिम, ४००६०६
लोककला सदरात विदर्भाच्या खडीगंमत विषयी विवेचन योग्य प्रकारे केले आहे. पश्चिम महाराष्ट्रातच नव्हे तर विदर्भातही शहरी लोकांना याचा परिचय नव्हता . सन २००५ ला प्रथमच द. म. क्सेत्र सांस्‍कृतिक केंद्र, नागपूर तर्फे माझी विदर्भाच्‍या खडीगंमत या लोककलाप्रकारावर संशोधनासाठी नेमणूक केली गेली. महात्‍मा शासनाने सन २००८ ला लोककलेच्‍या पॅकेजमध्ये या लोककलेचा समावेश केला. त्याआधी २००७ साली माझे संशोधन इंग्रजी व हिंदी भाषेत केंद्राने प्रकाशित करुन त्याची सीडी तयार केली. शाहिर विजय चकोले व मी पॅक्ज समितीवर आहोत. दरम्यान अभ्यासक सहकारी डॉ. हरिश्चंद्र बोरकर यांनी दंडारी प्रमाने खडीगंमतचा सखोल अभ्यास केला.
हिरामन लांजे रमानंद, नागपूर
प्रकाश खांडगे ठाणे येथे राहतात. ते शाहीर अमरशेख अध्यासन लोककला अकादमी, मुंबई विद्यापीठाचे समन्वयक आहेत. त्यांनी पस्तीस वर्षे लोकसाहित्य, लोककला क्षेत्रात संशोधनाचे कार्य केले. प्रकाश खांडगे यांना 'खंडोबाचे जागरण' या ग्रंथासाठी महाराष्ट्र शासनाचा 'उत्कृष्ट ग्रंथ संशोधन पुरस्कार' (ग.त्र्यं. माडखोलकर पुरस्कार) प्राप्त झाला आहे. तसेच, त्यांना महाराष्ट्र शासनाचा लोककलेच्या क्षेत्रातील योगदानाबद्दल 'कलादान पुरस्कार' देऊन गौरवण्यात आले. त्यांनी अमेरिका आणि चीन येथील आंतरराष्ट्रीय लोकसाहित्य व लोककला परिषदांमध्ये शोधनिबंध वाचन करून भारताचे प्रतिनिधित्व केले.
संदर्भ: लोककला, लोकनृत्‍य, कोकण, तमाशा
कला-संस्कृती विचार आजच्या परिस्थितीत आणा
जाखडी नृत्य (बाल्या नाच)
संदर्भ: लोककला, लोकनृत्‍य, जाखडी, बाला नाच, कोकण, गोफ
पेट्रा शेमाखा - फॉरिनची पाटलीण
संदर्भ: तमाशा, लोककला, लोकनृत्‍य, अभ्‍यास, लावणी
कोकणातील नमन – खेळे
संदर्भ: लोककला, लोकनृत्‍य, कोकण, नमन
संदर्भ: लोककला, लोकनृत्‍य, गोंधळ
चंदाताई तिवाडी यांचा बुर्गुंडा
सोशल मिडिआ अकाऊंटने लॉगिन करा...
सोशल मिडिआ अकाऊंटने रजिस्टर व्हा
अधिक संकेस्थळांसाठी इथे क्लिक करा..
लॉगिन करा ओनलाइन डोनेशन द्या
सर्व हक्क 'व्हिजन महाराष्ट्र फाउंडेशन'कडे राखीव | सौजन्य : अनन्या मल्टीटेक प्रायवेट लिमीटेड


पुन्हा एकदा जोशीपुराण: श्यामची आई उपेक्षित

नमस्कार, मी शेखर जोशी. माझ्या पुन्हा एकदा जोशीपुराण या नव्या ब्लॉगवर आपल्या सर्वांचे स्वागत.दररोज नवीन लेखन करण्याचा किंवा वाचनात आलेली माहिती येथे देण्याचा माझा प्रयत्न असेल.आपल्याला ते आवडले किंवा आवडले नाही तरी आवर्जून कळवा.
एखादी व्यक्ती किंवा संस्थेच्या आयुष्यात पंचाहत्तरी अर्थात अमृतमहोत्सव साजरा करणे हा एक आनंदसोहळा असतो. त्या निमित्ताने खास समारंभ आयोजित करण्यात येतो. पंचाहत्तर वर्षांनतरही एखादे पुस्तक बाजारात विकले जात असेल, त्या पुस्तकाच्या चार लाखांहून अधिक प्रतींची विक्री झाली असेल तर ते पुस्तक प्रकाशित करणाऱ्या प्रकाशन संस्थेसाठीही गौरवाची गोष्ट आहे. मात्र साने गुरुजी यांच्या ‘श्यामची आई’ या पुस्तकाला अमृतमहोत्सवी वर्षांत हे भाग्य लाभलेले नाही. हे पुस्तक प्रकाशित करणाऱ्या ‘पुणे विद्यार्थी गृह’ या संस्थेने या निमित्ताने कोणतेही विशेष कार्यक्रम किंवा उपक्रम राबवलेले नाहीत. त्यामुळे अमृतमहोत्सवी वर्षांत ‘श्यामची आई’ उपेक्षित राहिली आहे.
दरम्यान या संदर्भात महाराष्ट्र राज्य शासनाच्या सांस्कृतिक विभागाचे प्रदान सचिव आनंद कुलकर्णी यांच्याकडे विचारणा केली असता ‘श्यामची आई’ चा अमृतमहोत्सव साजरा करण्याबाबत सकारात्मक प्रतिसाद दिला. ते म्हणाले, मी आत्ता दिल्लीत आहे. असा काही प्रस्ताव असेल तर मला त्या बाबत आत्ताच काही सांगता येणार नाही. पण प्रस्ताव नसेल तर त्यावर जरुर विचार करू.
पांडुरंग सदाशिव साने ऊर्फ साने गुरुजी यांनी लिहलेले हे पुस्तक १९३५ मध्ये प्रकाशित झाले होते. साने गुरुजी हे नाशिक येथील कारागृहात असताना १९३३ मध्ये त्यांनी या पुस्तकाच्या लेखनाला सुरुवात केली होती. पुस्तक प्रकाशित झाल्यापासून आजतागायत त्याची सातत्याने विक्री होत आहे. याच पुस्तकापासून प्रेरीत होऊन आचार्य अत्रे यांनी ‘श्यामची आई’ या मराठी चित्रपटाची निर्मिती केली होती. चित्रपटाला राष्ट्रपती सुवर्णपदकही मिळाले आणि सुवर्णपदक मिळवणारा तो पहिला मराठी चित्रपट ठरला.
‘श्यामची आई’ या पुस्तकानेही इतिहास घडवला आणि नवे विक्रम प्रस्थापित केले. आजही पुस्तकाची लोकप्रियता कमी झालेली नाही. पुस्तकाचे ४४ वेळा झालेले पनर्मुद्रण त्याचेच द्योतक आहे. सहा वर्षांपूर्वीच या पुस्तकाने चार लाख प्रतींच्या विक्रीचा टप्पा ओलांडला होता.
या पुस्तकाच्या पंचाहत्तरीच्या निमित्ताने पुणे विद्यार्थी गृहाकडून विशेष सोहळा आयोजित केला जाईल, अशी ‘श्यामची आई’ पुस्तकप्रेमींची अपेक्षा होती. मात्र प्रकाशन संस्थेने त्या अपेक्षेवर बोळा फिरवला आहे. अमृतमहोत्सवी वर्षांनिमित्ताने कोणताही विशेष सोहळा, कार्यक्रम किंवा उपक्रम आयोजित करण्यात आलेला नाही.
ज्या साने गुरुजींनी या पुस्तकाचे मुद्रण हक्क (कॉपीराईट) पुणे विद्यार्थी गृहाला (पूर्वीचे अनाथ विद्यार्थी गृह) त्यांच्या या लोकप्रिय पुस्तकाच्या अमृतमहोत्सवी वर्षांत कोणताही सोहळा आयोजित न करणे ही दुर्दैवाची बाब असल्याचे बोलले जात आहे. अनाथ विद्यार्थी गृहाच्या लोकसंग्रह मुद्रणालयात साने गुरुजी यांचे ‘पत्री’ हे वृत्तपत्र छापण्यात येत होते. मात्र तत्कालिन सरकारविरोधी लेखनामुळे हे मुद्रणालय जाळले गेले. तेव्हा विद्यार्थी गृहाला झालेल्या नुकसानीची भरपाई करण्याासाठी साने गुरुजी यांनी आपल्या ‘श्यामची आई’ या पुस्तकाचे मुद्रण हक्क संस्थेकडे सुपूर्द केले होते.
दरम्यान या संदर्भात पुणे विद्यार्थी गृह प्रकाशन संस्थेत संपर्क साधला असता तेथील शेटे नावाच्या पदाधिकाऱ्यांनीच पुस्तकाच्या अमृतमहोत्सवी वर्षांच्या निमित्ताने सध्यातरी विशेष काही कार्यक्रम किंवा उपक्रम आयोजित करण्याबाबत विचार नसल्याचे सांगितले. आपल्याला भेटायला आत्ता काही लोक आलेले असल्याचे सांगून ‘श्यामची आई’ पुस्तकाबाबत अधिक काही माहिती देण्यास व बोलण्यास शेटे यांनी असमर्थता दर्शवली. थोडय़ा वेळाने पुन्हा संपर्क साधू का, अशी विचारणा केली असता, तुमच्या पुणे कार्यालयातील एखाद्या माणसाला आमच्या येथे पाठवा, तुम्हाला हवी असेलेली माहिती आम्ही त्यांना देऊ, असेही उत्तर शेटे यांनी दिले
ब्लॉगला भेट देणारे आत्तापर्यंतचे वाचक
माझा ब्लॉग येथे जोडलेला आहे
कृत्रिम पावसासाठी वरुण यंत्र
सुप्रिया सुळे यांचा डबल गेम
मुजोर रिक्षाचालकांवर प्रवाशांचा बहिष्कार
नीतीन देसाई यांचा शनिवार वाडा
कल्याण-डोंबिवलीत मोटार वाहन कायदा धाब्यावर
नको नको रे पावसा...
कल्याण-डोंबिवलीत मीटर डाऊन नाहीच
अंदाज पावसाचा, विनाश पर्यावरणाचा
साने गुरुजींच्या साहित्यावरील कॉपीराईट संपुष्टात
पाऊस तरणा आणि म्हातारा
शिवाजी महाराज यांची आरती
आता वाजले की बारा...
कौलालम्पुरमध्ये झाला तुकोबांच्या अभंगांचा गजर
इकडेही लक्ष असू द्या
गेल्या आठवड्यात भेट दिलेल्या वाचकांची संख्या
डाऊझिंग पद्धतीने जमिनीखालील पाण्याचा शोधi
मुंबईत सध्या पिण्याच्या पाण्याची समस्या मोठय़ा प्रमाणात जाणवत असून पाणी वाचविण्यासाठी महापालिका प्रशासन विविध उपाययोजना करत आहे. पाणीटंचाईवर ...
श्लोक गणेश-४ मोरया मोरया मी बाळ तान्हे
गणपतीचे अनेक श्लोक आणि स्तोत्रे प्रसिद्ध असून त्यापैकी ‘मोरया मोरया मी बाळ तान्हे’हा श्लोक आपल्या सर्वाच्या माहितीचा आहे. शाळेत प्रार्थना झा...
नर्मदा परिक्रमा एक अंतर्यात्रा
आज पुन्हा एकदा नर्मदे परिक्रमेविषयी. सुहास लिमये लिखित नर्मदे हर हर नर्मदे हे पुस्तक नुकतेच वाचनात आले. गेल्या काही महिन्यात नर्मदा परिक्रम...
माझ्या वाचनात नुकताच चैत्राली हा दिवाळी अंक आला. रमेश पाटील याचे संपादक असून गेली अठ्ठावीस वर्षे हा अंक प्रकाशित होत आहे. यंदाचा दिवाळी अंक...
आपल्या महाराष्ट्रात अनेक संत होऊन गेले. या सर्व संतांनी लोकांमध्ये भक्तीभाव निर्माण करण्याबरोबरच सामाजिक समरसतेचे मोठे काम केले. याच संतपरं...
कोणत्याही शुभकार्यासाठी अमावास्या ही तीथी वर्ज्य समजली जाते. शुभ-अशुभ यावर विश्वास असणारी मंडळी अमावास्येच्या दिवशी कोणतेही महत्वाचे काम किं...
बदलत्या काळाचा वेध घेत आणि नवनव्या मार्गाचा अवलंब करून मराठी पुस्तके आजच्या पिढीबरोबरच जुन्या पिढीतील साहित्यप्रेमी आणि दर्दी वाचकांपर्यंत प...
२९ वर्षात झाली ५१ वादळे
लैला, नीलम, बुलबुल, निलोफर, वरद/वरध ही नावे काही व्यक्तींची किंवा पक्ष्यांची नाहीत, तर बंगालचा उपसागर किंवा अरबी समुद्रात आगामी काळात तयार ह...
सूर्यनमस्कार हा एक सर्वांगसुंदर व्यायामप्रकार असून तो आपल्याकडे पूर्वापार चालत आलेला आहे. सध्याच्या धकाधकीच्या जीवनात व्यायामासाठी आपल्याला ...
आचार्य अत्रे यांचा मराठा आता डिव्हिडीवर
‘मुंबईसह संयुक्त महाराष्ट्र झालाच पाहिजे’ या मागणीसाठी फार मोठा लढा देऊन आपल्याला आजचा महाराष्ट्र मिळाला आहे. भाषावार प्रांतरचनेनुसार देशाती...


Air Fares Lower Than That Of Autorickshaw says Minister Jayant Sinha | उडेगा ‘आम आदमी’!.. | Loksatta

वॉटसनच्या वादळी खेळीवर क्रिकेटविश्व खूश, ट्विटरवर शुभेच्छांचा पाऊस
प्लास्टिकचा वापर टाळा - पंतप्रधान
काँग्रेससाठी विकास हा विनोद
मोदी सरकारकडून राज्याला न्याय
राज्यात ७ ते १० जूनपर्यंत मोसमी पाऊस
हवाई वाहतूक राज्यमंत्री चिंतूच्याच ‘मन की बात’ सांगत होते.
रिक्षा स्टेशनसमोर येताच उडी मारून चिंतूने धावतच फलाट गाठले. लोकल गाडी फलाटावर येत होती. चिंतूने बाह्य़ा मागे सारल्या. कपाळ घामाने थबथबले होते. पण त्याने घाम पुसलाच नाही. ‘घाम गाळण्यासाठीच तर आपण रोज ही सर्कस करतो’.. चिंतू मनात म्हणाला, आणि त्याने धावती गाडी पकडण्यासाठी ‘पोझिशन’ घेतली. पण गाडी अगोदरच गर्दीने ओसंडली होती. चिंतू हिरमुसला. दरवाजातून आत शिरण्याची धडपड करू लागला. काही सेकंदांत त्याला पावलाचा अंगठा पायरीवर टेकण्यापुरती जागा मिळाली. जिवाच्या आकांताने त्याने दरवाजाचा दांडाही पकडला. गाडी सुरू झाली. कपाळावरचा घाम तर आता थेंबाथेंबाने निथळत होता. पण तो पुसण्यासाठी चिंतूचा हात मोकळा नव्हता. त्याने समोरच्या प्रवाशाच्या पाठीवर कपाळ टेकविले, पण त्या प्रवाशाच्या भिजलेल्या पाठीचा घाम आणखीनच कपाळावर चिकटला. अशा तऱ्हेने घामांची देवाणघेवाण झाली की प्रवाशांमध्ये जिव्हाळा निर्माण होतो, असा चिंतूचा अनुभव होता. चिकटलेल्या गर्दीला घेऊन गाडी रडतखडत चालली होती. सांताक्रूझजवळ येताच चिंतूने आकाशात पाहिले. एक विमान हवेत झेपावत होते. चिंतूला बरे वाटले. कधी तरी देशाचे अर्थमंत्री म्हणाले होते, ‘उडेगा देश का आम नागरिक’.. ते आठवून चिंतू स्वत:शीच हसला. त्याला सकाळपासूनचा प्रवास आठवला. घरापासून रिक्षाने स्टेशन गाठत सिग्नल आणि कोंडीचा मुकाबला करताना त्याला रोज एकच विचार सुचायचा. आपण प्रगत होतोय, रिक्षापेक्षाही विमान प्रवास स्वस्त झालाय, मग घरापासून ऑफिसपर्यंत जायला विमान असायला हवे. सरकारने रिक्षावाल्यांना तीन आसनी विमानाचा परवाना द्यावा, ‘शेअर एअर’ नावाची एखादी स्वस्त योजना सुरू करावी, रस्त्याकडेलाच विमान उतरण्याची व उड्डाणाची सुविधा द्यावी, आणि घरातून निघून पाच मिनिटांत ऑफिस गाठावे.. मानवी श्रमवेळाची केवढी मोठी हानी टळेल, खड्डय़ांमधला त्रासदायक प्रवास संपेल, आणि रिक्षापेक्षा कमी पैशात, कमी वेळात थेट ऑफिसपर्यंत हवाहवाई सफर करता येईल. एक ना एक दिवस हे स्वप्न सत्यात उतरेल असे चिंतूला नेहमी वाटायचे. तसा तो ‘भक्त’देखील होताच. त्यामुळे आता हे स्वप्न फार लांब नाही अशी त्याची खात्रीही होती. म्हणूनच, घाम गाळण्याचे दिवस आता फार उरलेले नाहीत, असे मनाला समजावतच तो रोज गर्दीत झोकून द्यायचा.. आजही त्याने ते दिव्य पार पाडले होते. आकाशातले विमान तोवर दिसेनासे झाले होते.. रखडलेल्या गाडीच्या गर्दीत पायरीच्या कोपऱ्यावर तोल सांभाळताना चिंतूच्या पायाला रग लागली होती. लोकलदांडा पकडण्यासाठी जिवाचा आटापिटा सुरूच होता. त्याने नजर डब्यातल्या गर्दीवर फिरवली. त्या गर्दीतही एक जण वर्तमानपत्र वाचत होता, आणि चिंतूला आपले ‘ते’ स्वप्न पेपरच्या पानावर दिसले. हवाई वाहतूक राज्यमंत्री चिंतूच्याच ‘मन की बात’ सांगत होते. रिक्षापेक्षा देशातील हवाईप्रवास स्वस्त झाला, म्हणून पाठ थोपटून घेत होते. चिंतू हसला. त्यानेही नकळत समोरच्या प्रवाशाची पाठ थोपटली, आणि त्या भिजल्या पाठीवरचा पंजाला लागलेला घाम आपल्या पँटच्या पाठीशी पुसला..
ताज्या बातम्यांसाठी लोकसत्ताचे मोबाईल अॅप डाऊनलोड करा.
IPL 2018 - चेन्नईसाठी दुग्धशर्करा योग, विजयासोबत धोनीच्या नावावार 'या' विक्रमाची नोंद
खालील बातम्या तुम्ही वाचल्या का
विराटबद्दल हे काय बोलून गेली करिना... अनुष्का, ऐकतेयस ना गं
अभिनेत्री निकेशा पटेलशी प्रभूदेवा करणार लग्न
कसोटीतून नाणेफेक हद्दपार होण्याच्या प्रस्तावावर गांगुली म्हणतो ...
Age is Just a Number, अनोख्या विक्रमासह शेन वॉटसनची अंतिम फेरीत तरुणांना लाजवेल अशी...
IPL 2018 - दोन संघ, दोन फायनल आणि हरभजन सिंग ... काय आहे योगायोग
IPL 2018 – तिसरं आयपीएल जिंकलेल्या चेन्नईला मिळालं भरघोस इनाम...
माधुरी दीक्षित- श्रीराम नेनेची लव्हस्टोरी माहितीये का
Throwback: ...जेव्हा आपल्या ६ बहिणींसोबत एकाच फ्रेममध्ये दिसल्या रेखा
जुने वाद विसरुन रणबीर- सोनम एकत्र येतात तेव्हा...
आपला न्युनगंडच मराठी भाषेला मागे टाकतो- सुबोध भावे
डेडपूलने उडवली ‘ग्रीन लँटन’ची खिल्ली
मोदी सरकारकडून राज्याला न्याय
वॉटसनच्या शतकी खेळीसमोर हैदराबादचा 'सन'सेट, चेन्नई तिसऱ्यांदा आयपीएल किंग
वॉटसनच्या वादळी खेळीवर क्रिकेटविश्व खूश, ट्विटरवर शुभेच्छांचा पाऊस
लॉर्ड्स कसोटीत पाकिस्तानची इंग्लंडवर मात, मालिकेत १-० ने आघाडी
संविधान वाचवण्यासाठी मोदी आणि मी खंबीर
नियंत्रण रेषेजवळ ५५०० बंकरची बांधणी
काँग्रेससाठी विकास हा विनोद
राजकीय पक्ष ‘आरटीआय’च्या कक्षेबाहेर


आदेश - Latest News on आदेश | Read Breaking News on Zee News Marathi

नातवंडांना सांभाळणं ही आजी-आजोबांची 'जबाबदारी' नाही - न्यायालय
मुलांची जबाबदारी ही आई-वडिलांची असल्याचं सांगत न्यायालयानं या मुलांच्या वडिलांना मुलांचा आर्थिक खर्च म्हणून महिलेला दरमहा 10 हजार रुपये देण्याचे आदेशही दिले आहेत.
न्यायालयाच्या आदेशानंतर बीड नगरपालिकेत राष्ट्रवादीला धक्का
स्थानिक स्वराज्य संस्था निवडणुकीत मतदानाच्या दिवशी राष्ट्रवादी काँग्रेस ला आणखी एक धक्का बसला आहे
टाऊन हॉलमध्ये कचरा जैसे थे, महापौरांच्या आदेशाला केराची टोपली
२ दिवस उलटल्यानंतरही टाऊन हॉलमध्ये कचरा कायम
थुकरटवाडीत आदेश-सुचित्राची 'फुल टू धमाल'
आदेश भावोजींनी धरला 'सैराट'वर ठेका
मेहनतीचे पैसे सामान्यांनी ठेवायचे तरी कुठे
पेन्शनचे पैसे अडकल्याने ज्येष्ठ नागरिक हवालदिल झालेत... तर लग्नसराईत बँकेचं विघ्न आल्याने आता जावं तरी कुणाकडे असा प्रश्न काहींना पडलाय.
पेट्रोल-डिझेलच्या किंमती घटणार, सर्वसामान्यांना दिलासा द्यायचा सरकारचा प्रयत्न
पेट्रोल-डिझेलच्या वाढलेल्या किंमतींमुळे सर्वसामान्य जनता त्रस्त आहे.
बिल दिलं नाही... तर मोफत जेवून जा
भारतीय रेल्वेनं 'नो बिल, फ्री फूड पॉलिसी' लॉन्च केलीय.
गारपिटीमुळे झालेल्या नुकसानीच्या पंचनाम्याचे कृषीमंत्र्यांचे आदेश
गारपीट आणि अवकाळी पावसामुळे झालेल्या नुकसानीचे पंचनामे तातडीने करावेत
बोफोर्स घोटाळा : हायकोर्टच्या आदेशाला १२ वर्षांनंतर सीबीआयचे आव्हान
६४ कोटींच्या बोफोर्स घोटाळ्या आरोपींना आरोपमुक्त करण्याच्या दिल्ली हायकोर्टच्या २००५ निर्णयाला सुप्रीम कोर्टात तआव्हान देण्यात आले.
उत्तर प्रदेशात सार्वजनिक स्थळांवरचे लाऊडस्पीकर काढण्यात येणार
उत्तर प्रदेशमधलं योगी आदित्यनाथ सरकार सार्वजनिक ठिकाणी असणारे लाऊडस्पीकर काढून टाकणार आहे.
मुंबईतल्या आगीनंतर पुणे महापालिकेचे फायर ऑडिटचे आदेश
मुंबईतल्या कमला मिलच्या रेस्टॉंरन्टमध्ये लागलेल्या आगीत १४ जणांचा बळी गेल्याची घटना घडली होती.
ठाण्यातले ४५० लाऊंज बार, हुक्का पार्लर सील करण्याचे आदेश
अग्निशमन दलाचं ना हरकत प्रमाणपत्र नसल्याबद्दल ७२ तासांची नोटीस देऊनही त्याची दखल न घेणाऱ्या लाऊंज बार आणि हुक्का पार्लर सील करण्याचा निर्णय ठाणे पालिका आयुक्त संजीव जयस्वाल यांनी घेतलाय.
क्रीडा मंत्रालयाने दिले भारतीय क्रिकेटपटूंच्या डोप टेस्टचे आदेश
क्रीडा मंत्रालयाने राष्ट्रीय डोपिंग एजन्सीला (नाडा) भारतीय क्रिकेटपटूंच्या डोप टेस्टची अंमलबजावणी करण्यास सांगितले आहे.
...तर गाड्यांच्या इन्श्यूरन्सचं नूतनीकरण होणार नाही
दिवसेंदिवस वाढणाऱ्या प्रदूषणाला आळा घालण्यासाठी सर्वोच्च न्यायालयानं गाड्यांच्या इन्श्यूरन्सच्या नूतनीकरणाबाबत नवे नियम लागू केले आहेत.
यवतमाळ, नांदेडमध्ये मुख्यमंत्र्यांचे आदेश धाब्यावर...
प्रधानमंत्री पीक विमा योजनेसाठी शेतकऱ्यांना प्रचंड अडचणींचा सामना करावा लागल्यानंतर ३१ जुलैची अंतिम तारीख ५ ऑगस्टपर्यंत वाढविल्याचे सरकारने जाहीर केले, मात्र यवतमाळ जिल्ह्यात याबाबतचे कुठलेही आदेश प्राप्त न झाल्याचं कारण पुढे करत जिल्हा बँकांनी पीक विम्याचे अर्ज घेण्याची प्रक्रिया बंद केली आहे.
सरकारकडून लाखो पॅनकार्ड बंद, तुमचं तर बंद नाही झालं ना
मॅच फिक्सिंगमध्ये अडकला भारतीय खेळाडू, बीसीसीआय कारवाई करणार
'निपाह' बाबत आश्चर्यकारक खुलासा  हा सगळ्यात घातक व्हायरस नव्हे
शेन वॉर्नने सांगितलं, कोणती टीम जिंकेल आयपीएल फायनल
जयललिता यांनी उच्चारलेलं शेवटचं वाक्य,ऑडीओ क्लिप आली समोर
भारतात खेळणाऱ्या या खेळाडूला अफगाणिस्तानची आठवण
फायनल मॅचआधी धोनी झाला भावूक
गोवा, कोकण किनारपट्टीवर मेनुकू चक्रीवादळाचा इशारा
देशात असुरक्षित गर्भपाताचे प्रमाण धक्कादायक
गरोदरपणात हे पदार्थ तुमच्या जेवणात ठेवल्याने फायदा


२०१३ ची सांगता आणि २०१४ चे स्वागत! ~ LAKSHYAVEDH INSTITUTE OF LEADERSHIP AND EXCELLENCE

२०१३ ची सांगता आणि २०१४ चे स्वागत
मित्रांनो २०१३ हे वर्ष संपायला आता काहीच दिवस उरले आहेत. २०१३ या वर्षाकडे वळून पाहिले तेव्हा जाणवले कि बॉर्न टू विन च्या परिवारात २०१३ हे वर्ष खूप मोठ्या, अविस्मरणीय आणि नव-नवीन घडामोडी घेऊन आलं. संपूर्ण टीम साठी हे वर्ष अत्यंत महत्वाचं आणि खूप काही शिकवून जाणारं ठरलं. खूप सारे आनंदाचे व अविस्मरणीय असे क्षण या २०१३ ने आम्हास तुमच्या समवेत अनुभवायला दिले. २०१३ मध्ये बॉर्न टू विन ने आपल्या अस्तित्वाची यशस्वी ५ वर्षे पूर्ण केली व आता ६ वे वर्ष पूर्ण करत आहोत.
बॉर्न टू विन च्या परिवारास २०१३ च्या सुरुवातीलाच एक अत्यंत आनंदाची बातमी मिळाली आणि ती म्हणजे बॉर्न टू विन चे संस्थापक आणि संचालक श्री. अतुल राजोळी यांना ५ जानेवारी २०१३ रोजी (MBC) Marathi Business Club तर्फे ‘उद्योग तारा’ या पुरस्काराने सन्मानित करण्यात आले. आणि हा पुरस्कार विको चे अध्यक्ष श्री. गजानन पेंढारकर सर यांच्या हस्ते प्रदान करण्यात आला.
अतुल राजोळी यांना ‘उद्योग तारा’ पुरस्कार
दरवर्षी प्रमाणे या वर्षाची सुरुवात देखील धमाकेदार पद्धतीने झाली. दिनांक ९ जानेवारी २०१३ रोजी THE SUCCESS BLUEPRINT या कार्यशाळेने हि सुरुवात झाली. दादर येथील वीर सावरकर सभागृहामध्ये प्रेक्षकांच्या उत्स्फूर्त प्रतिसादात हि कार्यशाळा यशस्वीरित्या पार पडली. नेहमीच प्रेक्षकांच्या मनाला भावणारी हि कार्यशाळा त्यांच्या नववर्षाच्या सुरुवातीलाच त्यांना एक नवीन उभारी देणारी ठरली.
७ फेब्रुवारी २०१३ रोजी प्रथमच १४ वा लक्ष्यसिद्धी सोहळा यशवंत नाट्यमंदिर माटुंगा येथे दणक्यात व जल्लोषात पार पडला. या कार्यक्रमाचे स्वरूप खूपच भव्य होते. त्याला कारणही खास होते…. हा लक्ष्यसिद्धी सोहळा म्हणजे बॉर्न टू विन च्या यशस्वी ५ वर्षांचे सेलीब्रेशन
या कार्यक्रमाला प्रमुख अतिथी म्हणून लाभले ते केसरी टूर्स चे संस्थापक, श्री. केसरी पाटील सर व त्यांनी न संपणारा प्रवास या विषयावर मार्गदर्शनपर भाषण केले.
या कार्यक्रमात आपल्याला नेहमीच सहाय्य करणाऱ्या आपल्या सगळ्या वेंडर्स व असोसिएटस यांना आपण फेलिसीटेट केले.
इथे आपण आपल्या 'ध्येय निश्चिती ते ध्येयपूर्ती' या त्रैमासिकाचे प्रकाशन देखील केले. त्याचसोबत 'माझा मोटिव्हेटर मित्र' या कॅलेंडर चे प्रकाशनही केले.
या कार्यक्रमाच्या दिवशी एक असा प्रसंग अचानक घडला कि जो पूर्णतः अनपेक्षित होता…. ते म्हणजे सगळ्या प्रशिक्षणार्थ्यांना फेलीसिटेट करण्याच्या दरम्यान अचानक जवळपास २५ मिनिटांसाठी लाईट गेली… पण आश्चर्य म्हणजे एकही प्रेक्षक जागेवरून हलला नाही व मोबाईलच्या लाईट्स मध्ये प्रशिक्षणार्थ्याच स्वागत केलं व जोश, जल्लोष हा तसाच होता… अशाप्रकारे हा कार्यक्रम रंगतदार झाला.
१४ वा लक्ष्यसिद्धी सोहळा
१८ फेब्रुवारी २०१३ रोजी आपण प्रथमच चिपळूण येथे लक्ष्यवेधचा प्रास्ताविक सेमिनार घेतला. संपूर्ण चिपळूणकरांनी या कार्यक्रमास उचलून घेतल व २५ मार्च २०१३ ला आपली लक्ष्यवेधची मुंबई बाहेर चिपळूण येथे पहिली बॅच यशस्वीरित्या सुरु झाली.
चिपळूण येथे लक्ष्यवेधचा प्रास्ताविक सेमिनार
तसेच या वर्षी २५ एप्रिल २०१३ ला चिपळूण येथेच प्रथम व्यावसायीकांसाठीचा स्वतःमधील उद्योजकाला जागे करा हा कार्यक्रम यशस्वीरित्या घेण्यात आला… व लक्ष्यवेध प्रमाणे या कार्यक्रमास देखील चिपळूणकरांनी उदंड असा प्रतिसाद दिला.
चिपळूण येथे 'स्वतःमधील उद्योजकाला जागे करा' कार्यक्रम
मित्रांनो एप्रिल २०१३ मध्ये संपूर्ण वर्षभर आमचे विद्यार्थी व पालक ज्या कार्यक्रमाची आतुरतेने वाट पाहत असतात तो कार्यक्रम, म्हणजेच फ्युचर पाठशाला याचं २०१३ च वेंचर मुंबई आणि मुंबई बाहेर दणक्यात सुरु झालं. या कार्यक्रमास नेहमीच संपूर्ण विद्यार्थिवर्गाच व पालकांचं प्रेम लाभतच असत…. तसेच ते यावर्षी देखील अनुभवायला मिळालं.
३० एप्रिल २०१३ रोजी पंधरावा लक्ष्यसिद्धी सोहळा विको चे अध्यक्ष, श्री. गजानन पेंढारकर सर यांच्या उपस्थितीत यशस्वीरित्या पार पडला…. सरांच्या दोन तासांच्या मार्गदर्शनपर भाषणाने उपस्थित प्रेक्षक भारावून गेले. ‘उद्योगक्रमणा सहा दशकांची’ या विषयावर त्यांनी त्यांच्या आयुष्याच्या सहा दशकांचा यशस्वी प्रवास सगळ्या प्रेक्षकांसमोर उलगडला. या दिवशी मराठी व्यापार परिषदेचे सर्वेसर्वा श्री. अनंत भालेकर सर यांनी देखील विशेष उपस्थिती दाखवली.
मित्रांनो संपूर्ण बॉर्न टू विन च्या परिवाराचा लाडका विषय म्हणजे फ्युचर पाठशाला जोश २०१३ हा कार्यक्रम खूपच दिमाखात २६ में २०१३ रोजी भारतातील सर्वात मोठे सभागृह षण्मुखानंद येथे दुसऱ्यांदा २७०० लोकांच्या उपस्थितीत जोशात - जल्लोषात साजरा झाला. या वर्षी मुंबई व मुंबई बाहेर १८ सेन्टर्स च्या माध्यमातून २० बॅच झाल्या व याच्या माध्यमातून या वर्षी आपण ५४० नवीन फ्युचर स्टार्स घडविले. त्या दिवशी तब्बल ४०० पेक्षा जास्त फ्युचर स्टार्सनी स्टेज वर आयुष्याला नवीन दिशा देणारे सामाजिक विषयावर आधारित सांस्कृतिक कार्यक्रम सादर केले. उपस्थितीत सर्व प्रेक्षक ते पाहून खुपच भारावून गेले व सगळ्या फ्युचर स्टार्स च्या पाठीवर टाळ्यांनी कौतुकाची थाप दिली.
फ्युचर पाठशाला 'जोश २०१३'
तसेच या कार्यक्रमाचं अजून एक खास आकर्षण म्हणजे या कार्यक्रमामध्ये अतुल राजोळी यांच्या माझा मोटीव्हेटर मित्र या मराठी पुस्तकाच्या तिसर्‍या व My Motivator Mitra या इंग्रजी पुस्तकाच्या पहिल्या आवृत्तीचे प्रकाशन श्री. मधुकर तळवलकर सर (Executive Chairman, Talwalkars Better Value Fitness Ltd. ) यांच्या हस्ते पार पडले. मराठी पुस्तकाप्रमाणेच इंग्रजीच्या आवृत्तीला देखील खूपच चांगला प्रतीसाद मिळाला आहे. खास म्हणजे श्री. मधुकर तळवलकर सर यांनी उपस्थित प्रेक्षकांना व विद्यार्थी मित्रांना खूपच सुंदर मार्गदर्शन केले. असा हा जोश २०१३ जल्लोषात साजरा झाला.
अतुल राजोळी यांच्या 'माझा मोटीव्हेटर मित्र' या पुस्तकाच्या प्रकाशन
१४ जून २०१३ रोजी बॉर्न टू विन चा व्यवसायीकांसाठीचा महत्वकांक्षी उपक्रम लक्ष्यवेध ADVANCE याच्या तिसर्‍या बॅचचा पदवीदान सोहळा श्री. वाय. एम. देवस्थळी सर (Chairman, L & T ) यांच्या हस्ते पार पडला. या बॅचच्या प्रशिक्षणार्थ्यांची कामगिरी हि खरचं भारावून टाकणारी होती. प्रमुख पाहुण्यांचं उत्कृष्ट असं मार्गदर्शन उपस्थितांना व तिसर्‍या बॅचच्या प्रशिक्षणार्थ्याना मिळाले.
लक्ष्यवेध ADVANCE याच्या तिसर्‍या बॅचचा पदवीदान सोहळा
मित्रांनो आनंदाची बाब म्हणजे ३ जुलै २०१३ रोजी खास लोकाग्रहास्तव आपण दुसऱ्यांदा 'सुसज्ज व्हा यशस्वी व्हा' हि सहा तासांची कार्यशाळा यशस्वीरित्या घेतली. पहिल्या कार्यशाळेप्रमाणेच या वेळी देखील प्रेक्षकांचा या कार्यशाळेला उदंड प्रतिसाद मिळाला.
'सुसज्ज व्हा यशस्वी व्हा'
चिपळूणकरांच्या प्रेमामुळे व पाठींब्यामुळे १५ जुलै २०१३ ला आपण चिपळूण येथे लक्ष्यवेधची दुसरी बॅच दिमाखात सुरु केली.
मित्रांनो बॉर्न टू विन च्या परिवारासाठी २०१३ मध्ये अत्यंत आनंदाची घडलेली घटना म्हणजे २८ जुलै २०१३ ला आपल्या सर्वांच्या शुभाशिर्वादामुळे आपण आपल्या नवीन ऑफीस मध्ये प्रवेश केला. संपूर्ण परिवारासाठी हे नवीन ऑफीस खूपच लाभदायी ठरले. या ऑफीस मध्ये आल्यापासून खूपच चांगल्या घडामोडी बॉर्न टू विन च्या परिवाराने अनुभवल्या. आनंदाची बाब म्हणजे नवीन ऑफीसचे उद्घाटन श्री. अनंत भालेकर सर यांच्या हस्ते झाले.
बॉर्न टू विन च्या नवीन ऑफीसचे उद्घाटन श्री. अनंत भालेकर सर यांच्या हस्ते
१३ ऑगस्ट २०१३ ला १६ वा लक्ष्यसिद्धी सोहळा बी. एन. वैद्य सभागृह येथे दणक्यात पार पडला. याचं खास आकर्षण म्हणजे सोहळ्याचे प्रमुख पाहुणे आणि मार्गदर्शक म्हणून लाभलेले श्री. प्रदीप लोखंडे सर. (Founder, Rural Relation) त्यांची रुरल मार्केटिंगची, गोष्ट कोटींची या विषयावर श्री. अतुल राजोळी यांनी घेतलेली खास मुलखत. या मुलाखतीतून उपस्थित प्रेक्षकांना अभूतपूर्व असा अनुभव व शिकवण मिळाली.
१६ वा लक्ष्यसिद्धी सोहळा
बॉर्न टू विन च्या उपक्रमांना महाराष्ट्रीय उद्योजकांचा उदंड प्रतिसाद हा नेहमीच लाभत असतो आणि म्हणूनच आपण या वर्षी दुसऱ्यांदा १६ ऑगस्ट २०१३ रोजी उद्योजकांसाठी स्वतःमधील उद्योजकाला जागे करा हि कार्यशाळा घेतली.
'स्वतःमधील उद्योजकाला जागे करा'
मित्रांनो अतिशय आनंदाची बाब म्हणजे २७ ऑगस्ट २०१३ रोजी पहिल्यांदाच चिपळूण येथे THE SUCCESS BLUEPRINT हि कार्यशाळा घेतली. ६ तासांच्या या कार्यशाळेतून उपस्थितांना एक अभूतपुर्व अशी अनुभूती श्री. अतुल राजोळी यांनी दिली.
मित्रांनो २४ सप्टेंबर २०१३ ला चिपळूण नंतर मुंबई बाहेर कराड येथे आपण लक्ष्यवेधचा प्रास्ताविक सेमिनार घेतला. चिपळूण प्रमाणेच कराड येथील मंडळीनी लक्ष्यवेध ला भरभरून प्रेम दिलं.
कराड येथे आपण लक्ष्यवेधचा प्रास्ताविक सेमिनार
२४ ऑक्टोबर २०१३ रोजी आपण दुसर्‍यांदा लोकाग्रहस्तव विश्वास निर्मिती वेगवान प्रगती ही कार्यशाळा कर्नाटक संघ सभागृह माटुंगा येथे हाउसफुल प्रतिसादात घेतली. उपस्थित सर्व या कार्यक्रमामुळे खूप खुश होते व एका वेगळ्या विषयाला त्यांनी इतकं उचलून धरलं हि खरच खूप आनंदाची बाब होय.
विश्वास निर्मिती वेगवान प्रगती
२७ ऑक्टोबर २०१३ ला आपली एन. एल. पी. ची नववी बॅच यशस्वीरित्या पूर्ण झाली. या उपक्रमाच्या माध्यमातून आत्तापर्यंत आपण १७५ हून अधिक प्रक्टीशनर घडवलेत. तसेच या बॅचच्या प्रशिक्षणार्थ्यांची कामगिरी देखील जबरदस्त होती.
एन. एल. पी. ची नववी बॅच
११ नोव्हेंबर २०१३ ला सतरावा लक्ष्यसिद्धी सोहळा एकदम दिमाखात कर्नाटक संघ सभागृह, माटुंगा येथे संपन्न झाला. या बॅचच्या प्रशिक्षणार्थ्यांनी धमाकेदार कामगिरी केली व यशस्वीरित्या त्यांचे प्रोजेक्ट पूर्ण केले. या कार्यक्रमास सुप्रसिद्ध हेडहंटर श्री. गिरीश टिळक सर प्रमुख पाहुणे म्हणून लाभले. त्यांनी 'बिझनेस नेटवर्किग' या विषयावर उत्कृष्ट मार्गदर्शन केले.
२०१३ मध्ये घडलेली अजून एक आनंदाची गोष्ट म्हणजे चिपळूण नंतर मुंबई बाहेर आपण १२ नोव्हेंबर २०१३ ला कराडची पहिली बॅच सुरु केली. मुंबई आणि चिपळूण प्रमाणेच कराड येथील प्रशिक्षणार्थ्यांनी लक्ष्यवेध या उपक्रमास उदंड आणि उत्स्फूर्त प्रतिसाद दिला.
१९ डिसेंबर २०१३ रोजी लक्ष्यवेध ADVANCE च्या चौथ्या बॅचचा उद्योगस्फुर्ती सोहळा अगदी ग्रॅन्ड स्वरुपण दिमाखदार पद्धतीने बी. एन. वैद्य सभागृह, दादर पूर्व येथे साजरा झाला. या बॅचच्या प्रशिक्षणार्थ्यांची कामगिरी हि खरोखरच थक्क करणारी होती. फक्त दीड वर्षाच्या कालावधीत त्यांनी त्यांच्या व्यवसायात उत्तुंग अशी झेप घेतली. तसेच तब्बल १२ उद्योजक प्रशिक्षणार्थ्यांनी त्या दिवशी ५०० हून अधिक उपस्थित प्रेक्षकांसमोर आपल्या व्यवसायाचे प्रेझेनटेशन सादर केले. आनंदाची बाब म्हणजे या कार्यक्रमास प्रमुख पाहुणे आणि मार्गदर्शक म्हणून तीन जबरदस्त असे व्यक्तिमत्व लाभले. ते म्हणजे निर्माण ग्रुप चे श्री. राजेंद्र सावंत सर आणि श्री. अजित मराठे सर व मराठी व्यापार परिषदेचे श्री. अनंत भालेकर सर. हा उद्योगस्फुर्ती सोहळा म्हणजे याची देही याची डोळा स्वरुपात साजरा झाला. प्रमुख पाहुण्याच्या उत्कृष्ट मार्गदर्शनाने हा कार्यक्रम परिपूर्ण झाला.
२० डिसेंबर २०१३ ला BAM ( Businessman Association of Maharashtra ) यांनी आयोजित केलेल्या कार्यक्रमास श्री. अतुल राजोळी ह्यांना प्रमुख वक्ता म्हणून आमंत्रित केले होते. या कार्यक्रमात श्री. अतुल राजोळी यांनी माणसे जोडुया, जग जिंकूया या विषयावर उत्कृष्ट अस मार्गदर्शन केलं. उपस्थित उद्योजकांना व्यवसाय वृद्धीच्या दृष्टीने उपयुक्त असं मार्गदर्शन यातून मिळाले.
२२ डिसेंबर २०१३ ला ग्राफोलोजीची ७ वी बॅच यशस्वीरित्या पूर्ण झाली. या बॅचचे प्रशिक्षणार्थी खूपच उत्साही व खुश होते. एका वेगळ्या विषयाला इतक उचलून घेणे आणि प्रेम करणे याने समस्त बॉर्न टू विन चा परिवार नेहमीच भारावून जतो.
ग्राफोलोजीची ७ वी बॅच
एकूणच २०१३ हे वर्ष बॉर्न टू विन साठी आगळा वेगळा अविस्मरणीय व आनंद देणारे ठरले. पूर्वीपेक्षा या वर्षी जबाबदाऱ्या ह्या अजून वाढल्या आहेत. प्रशिक्षणार्थ्यांच्या अपेक्षादेखील वाढल्या आहेत. त्यांच प्रेम व पाठींबा हा आमच्यासोबत नेहमीच असतो आणि हेच आमचं मनोधैर्य नेहमीच वाढवत असते.
२०१३ या वर्षाने खूप काही दिले नव्या चांगल्या समजुती, नवी आशा, नवे बळ, नवीन स्वप्न व नवीन संध्या. आता नवीन महत्वाकांक्षा घेऊन बॉर्न टू विन २०१४ च स्वागत करत आहे.
२०१३ चे खूप धन्यवाद आणि सुस्वागतम २०१४
मित्रांनो, २०१३ प्रमाणेच २०१४ ची सुरुवात देखील आपण एका धमाक्याने करीत आहोत. या वर्षाची सुरुवात देखील THE SUCCESS BLUEPRINT या कार्यशाळेने करत आहोत. तर तुमच्या या नववर्षाची सुरुवात तुम्ही ह्या धमाकेदार पद्धतीने करण्यासाठी या कार्यक्रमात सामिल व्हा.
कृपया खालिल व्हिडिओ पहा...
२०१३ ची सांगता आणि २०१४ चे स्वागत


part2 - काळसे महा ई सेवा केंद्र : Kalse CSC

_<प्रश्न - राज्याचे ई-गव्हर्नन्स धोरण निश्चित करण्यात येणार आहे याबाबत सांगाउत्तर- प्रशासनामध्ये अधिक पारदर्शकता येऊन शासन अधिक गतिमान व्हावे याकरिता मुख्यमंत्री अशोक चव्हाण यांनी राज्याचे ई-गव्हर्नन्स धोरण ठरविण्याचे निश्चित केले आहे. नागरिकांना सेतू, महा-ई-सेवा केंद्रांमार्फत सर्व विभागाच्या शासकीय सेवा एकत्रितरित्या पुरवण्यास शासनाने प्राधान्य दिले आहे. याकरिता ई-गव्हर्नन्स प्रकल्पाची योग्य व वेगाने अंमलबजावणी करण्याचा शासनाने निर्णय घेतला आहे.
त्यादृष्टीने ई-गव्हर्नन्स प्रकल्पाच्या अंमलबजावणीकरिता प्रमाणित मार्गदर्शक तत्वे, एकसूत्रता, एकरुपता व सुसंगतपणा आणण्यासाठी सर्वसमावेशक असा मसुदा तयार करण्यात येणार आहे. प्रसिद्ध संगणकतज्ज्ञ आणि परम संगणकाचे जनक डॉ.विजय भटकर यांच्यावर ही जबाबदारी सोपविली असून विविध क्षेत्रातील ११ तज्ज्ञ सदस्य त्यांना सहाय्य करणार आहेत. दोन महिन्यात मसुदा सादर करण्यात येणार आहे.
ही समिती धोरण ठरविताना सामान्य नागरिक, व्यावसायिक, शैक्षणिक, व्यवस्थापन विषयक संस्था यांच्याशी चर्चा करेल. याचबरोबर ऑनलाईन सेवा, स्टेट पोर्टल, स्टेट सर्व्हिस डिलिव्हरी गेट वे, स्टेट डाटा सेंटर, महाराष्ट्र स्टेट व ईड एरिया नेटवर्क, कपॉसिटी बिल्डींग, ऑडिट, माहिती व तंत्रज्ञान सेवेसाठी आवश्यक खरेदी प्रक्रिया, ई-गव्हर्नन्ससाठी अर्थसंकल्पिय तरतूद इत्यादी बाबींचा या मसुद्यामध्ये अंतर्भाव करेल.
ई-गव्हर्नन्सच्या माध्यमातून विभागांतर्गत माहितीची देवाण-घेवाण करताना तसेच सामान्य नागरिकांना सेवा देताना कोणतीही अडचण येणार नाही याची ही समिती काळजी घेईल.
<प्रश्न : ई-गव्हर्नन्सच्या माध्यमातून जनजागृती करण्यासाठी सर्व सामान्य माणसांसाठी काय उपाय योजना केली आहे उत्तर: शहरी व ग्रामीण भागातील दरी कमी करण्यास ई-गर्व्हनन्सचा फायदा होऊ शकेल. ७/१२ चा उतारा, जातीचा दाखला यासाठी कलेक्टर ऑफिसमध्ये वारंवार जावे लागे आता हे दाखले ई-गव्हर्नन्समुळे सहज मिळणे शक्य झाले आहे.तसेच पूर्वी रेल्वे तिकीटे काढण्यासाठी रांगेत उभे रहावे लागे परंतु आज ते इंटरनेटवरुन मिळते.अशाप्रकारे शासकीय सुविधा देखील आपण लोकांच्या घरापर्यंत या माध्यमातून पोहोचवू शकतो. हीच ई-गव्हर्नन्स ची संकल्पना आहे. नागरिकांना सर्व माहिती त्याचप्रमाणे दाखले, कागदपत्रे कार्यालयात न जाता घरीच बसून जवळच सायबर कॅफे, इंटरनेट असेल तेथे घेता येणे हे एक पारदर्शक शासनाचे यश आहे.
महाराष्ट्रात ३५ हजार गावे आहेत. शासनामार्फत प्रत्येक ३ गांवाच्या मागे एक ई -सेवा म्हणजे संपूर्ण गावांमध्ये ११,८०० महा -ई-सेवा केंद्र स्थापन करण्यात येणार आहे. त्या महा -ई-सेवां केंद्रातील कर्मचारी कॉम्युटर जाणनारा असेल तसेच तो सरकारी नसेल. तो त्या गावाचा स्थानिक रहिवासी असेल. तो ते केंद्र चालवेल. त्याला हायस्पिड इंटर नेट कनेक्शन उपलब्ध करुन देण्यात येणार आहे. वेगवेगळे विभाग त्यांच्या योजनांची माहिती व योजनांचे फॉर्मस् केंद्रास उपलब्ध करुन देण्यात येणार आहे. त्यामुळे नागरिकांना सारे काही एकाच ठिकाणी मिळणार आहे. त्याच िकाणी फॉर्म पावती मिळेल. नंतर त्यांना नंबर देण्यात येईल. त्यांचा नंबर त्यांना केंद्रावर येऊन प्रकरण कुठपर्यंत गेले आहे. त्यांना दाखला कधी मिळेल याची माहिती मिळेल. ज्यांच्याकडे कॉम्युटर नाही त्यांना महा-ई-सेवे मार्फत माहिती मिळेल. ही महा-ई-सेवा संपूर्ण राज्यात टप्प्या टप्प्याने सुरु करीत आहोत.
<प्रश्न : केंद्र शासनाच्या ई-गव्हर्नन्स कार्यक्रमा अंतर्गत राज्यात कोणत्या योजना राबविण्यात येत आहेत उत्तर : केंद्र शासनाच्या ई-गव्हर्नन्स कार्यक्रमा अंतर्गत खालील तीन (Infrastructure Project) केंद्रपुरस्कृत योजना राज्यामध्ये कार्यरत आहेत i) स्टेट वाईड एरिया नेटवर्क (SWAN) ii) स्टेट डेटा सेंटर (SDC) iii) कॉमन सर्व्हीस सेंटर तथा महा ई सेवा केंद्र ( CSC) स्टेट वाईड एरिया नेटवर्क या योजनेअंतर्गत सर्व तालुका कार्यालये ही संबंधित जिल्हाधिकारी कार्यालये आणि सर्व जिल्हाधिकारी कार्यालये मंत्रालयाशी म्हणजेच राज्य मुख्यालयाशी २Mbps क्षमतेने जोडण्यात आलेली आहेत. तसेच भविष्यात तालुकास्तरापासून ग्रामपतळी पर्यंतची जोडणी बिनतारी दळणवळणाद्वारे करावयाची आहेत. स्वॅनमुळे व्हिडीओ कॉन्फरन्सींग, ई-मेल च्या सुविधेचा वापर होत आहे. आपत्कालीन परिस्थितीत माहितीचे दळणवळण यामुळे सहजसाध्य झाले आहे. याचा उपयोग दैनंदिन कामकाजाबरोबरचं आपात्कालीन परिस्थितीतही होत आहे.
<प्रश्न - सद्य:स्थितीत राज्यात कार्यरत असणारे किती महा ई- सेवा आहेत व केंद्रातून देण्यात येणार्‍या शासकीय सेवा कोणत्या  उत्तर : राज्यातील ग्रामीण व शहरी भागातील नागरिकांपर्यंत शासकीय, निमशासकीय व खाजगी सेवा पोहचविण्यासाठी सुमारे ४ गावांकरीता एक या प्रमाणात महा ई-सेवा केंद्र सुरु करण्यात येत आहे. महा ई-सेवा केंद्र योजना राज्यामध्ये दि. १ सप्टेंबर २००८ मध्ये सुरु झाली. ग्रामीण व शहरी भागामध्ये एकुण ११८१८ महा ई-से ा केंद्र उभारण्याचे काम प्रगतीपथावर आहे. (१०,४८३ ग्रामीण, १३३६ शहरी) स्थापन करण्याचे उद्दिष्ट असून आजतागायत ३१०१ केंद्र स्थापन झालेले आहेत.
महा ई-सेवा केंद्राच्या माध्यमातुन जनतेस शासकीय, निम शासकीय तसेच खाजगी सेवा देण्यात येत आहेत. शासकीय सेवे अंतर्गत ७/१२ उतारा, ८-अ चा उतारा, निवासी प्रमाणपत्र, उत्पन्नाचा दाखला, ज्येष्ठ नागरिक प्रमाणपत्र, रहिवाशी प्रमाणपत्र, भुमिहीन शेतमजुर प्रमाणपत्र, नॉन क्रीमीनल प्रमाणपत्र, जातीचे प्रमाणपत्र, राष्ट्रीयत्व प्रमाणपत्र इत्यादी देण्यात येत आहे.
शासनाच्या प्रत्येक विभागाने व त्या अंतर्गत कार्यालयाने तसेच स्थानिक स्वराज्य संस्थांनी त्यांच्या मार्फत जनतेस द्यावयाच्या सेवा सुविधा, वेगाने, सुलभतेने व एकत्रितरित्या व शक्यतो जनतेस जवळच्या ठिकाणाहुन देण्यासाठी कृती कार्यक्रम आखण्याबाबत मा. मुख्यमंत्री महोदयांनी निर्देश दिले आहेत. या अनुषंगाने अखिल भारतीय सेवेतील अधिकार्‍यांनी स्वत:च्या वार्षिक कृती आराखडयामध्ये ई-गव्हर्नन्स कृती कार्यक्रम याचा समावेश करण्याबाबतचा शासन निर्णय घेण्यात आला आहे.
<प्रश्न : माहिती तंत्रज्ञान संचालनालयामार्फत ऑनलाईन तक्रार निवारण यंत्रणा (Grievance Redress system) सुरु करण्यात आली आहे या यंत्रणेची उद्दीष्टे काय आहेत. याचा सर्वसामान्य नागरिकांना काय फायदा होईल उत्तर शासनाच्या विभागांकडे नागरिकांद्वारे प्राप्त होणारी निवेदने उचित कार्यवाही करुन लवकरात लवकर निकाली काढण्याकरीता माहिती तंत्रज्ञान विभागामार्फत Grievance Redress system तयार करण्यात आली आहे. सदर संगणक प्रणालीमधून नागरिक आपली निवेदने इंटरनेटद्वारे पाठवू शकतात. त्यानंतर सिस्टिमद्वारे नागरीकांना टोकन नंबर ई-मेलवर कळविण्यात येईल. सदर टोकन नंबरचा वापर करुन नागरिक आपल्या निवेदनाची स्थिती इंटरनेटद्वारे पाहू शकता त. तसेच सदर टोकन नंतर त्यांच्या मोबाईलवर मेसेजद्वारे पाठविण्यात येईल. सदर संगणक प्रणाली सध्या वापरात असलेल्या DJMS प्रणालीशी जोडण्यात आली आहे. त्यामुळे नागरिकांचे निवेदन मंत्रालयातील विविध विभागांना पाठविणे शक्य आहे.
या योजनेमुळे जनतेचा मोठया प्रमाणावर फायदा होणार आहे त्यांना त्यांच्या तक्रारीची / निवेदनाची माहिती इंटरनेटवर कमी वेळात मिळू शकणार आहे. परिणामी त्यांना त्यांच्या कामाची सद्य:स्थिती कळणार आहे. त्यामुळे कामाचा पाठपुरावा करतांना वेळेची बचत होणार आहे. तसेच विनाकारण हेलपाटे मारण्याची आवश्यकता राहणार नाही तसेच या योजनेमुळे शासनाकडून जास्तीत जास्त प्रकरणांवर उचित कार्यवाही होऊन प्रकरणे तात्काळ निकाली काढण्यास चालना मिळणार आहे.
ई-निविदा कार्यप्रणालीच्या वापराची का आवश्यकता आहे याचे काय फायदे आहेत
उत्तर- सध्या अस्तित्वात असलेली निविदा प्रक्रिया ही क्लिष्ट, वेळखाऊ आणि खर्चिक आहे. त्यामुळे विकासकामांच्या प्रक्रियेत अडथळे येऊन दिरंगाई होत आहे. हे टाळून निविदा प्रक्रियेत पारदर्शकता आणि सुटसुटीतपणा आणण्यासाठी ई-निविदेचा वापर करण्यात येणार आहे. त्यामुळे निकोप स्पर्धेला चालना मिळेल. ही पध्दती अंमलात आल्यामुळे एक खिडकी पध्दतीने सर्व शासकीय सेवा पुरविता येतील तसेच निविदा पध्दतीचा कालावधी आणि खर्चात कपात होऊन पारदर्शकता वाढण्यास मदत होणार आहे.
माहिती व तंत्रज्ञान संचालनालयाने यावर्षीच्या जुलै महिन्यामध्ये प्रायोगिक तत्वावर ई-टेंडरिंग प्रक्रियेला सुरुवात केली होती. त्यानंतर नगरविकास विभाग, सार्वजनिक आरोग्य विभाग, सार्वजनिक बांधकाम विभाग तसेच जलसंपदा विभाग या प्रक्रियेचा अवलंब करत आहे. ही प्रक्रिया अंमलात आणण्यासाठी सिफी नेक्स टेंडर्स या सिस्टीम इंटिग्रेटरची पाच वर्षाकरीता निवड करण्यात आली आ े. माहिती व तंत्रज्ञान सचिवांच्या अध्यक्षतेखालील दहा सदस्यीय समितीने यासाठी प्राप्त झालेल्या निविदांचे तांत्रिक मूल्यांकन करुन या कंपनीची निवड केली आहे.
<प्रश्न - ई-निविदा कार्यप्रणालीचा वापर करणे सर्वांना बंधनकारक करण्यात आले आहे का उत्तर- मंत्रालयातील सर्व शासकीय विभाग तसेच विभागांच्या अखत्यारितील स्वायत्त संस्था, महामंडळे, मंडळे यामध्ये ही प्रक्रिया राबविण्यात येणार आहे. शासननिर्णयाव्दारे सर्व विभागांना ही कार्यप्रणाली वापरणे बंधनकारक करण्यात आले आहे.
काही विशेष प्रसंगी ई-निविदा कार्यप्रणालीचा वापर करु न शकणारे विभाग माहिती व तंत्रज्ञान महासंचालनालयाच्या संमतीने प्रचलित निविदा पध्दतीचा अवलंब करु शकतील.
ई-निविदा प्रक्रिया संपूर्ण राज्यात २ कोटी रुपये किंवा त्यापेक्षा अधिक रक्कमेसाठी १ ऑक्टोबर २०१० पासून लागू होईल. ५० लाख किंवा त्यापेक्षा अधिक रक्कमेसाठीची ई-निविदा प्रक्रिया १ डिसेंबर २०१० पासून लागू होईल. यासंबंधीचा शासन निर्णय ६ ऑगस्ट रोजी जारी करण्यात आला आहे.
निविदाकाराला प्रत्येक निविदेसाठी ८८२ रुपये भरावे लागतील.यासाठी शासनावर कोणत्याही प्रकारचा आर्थिक भार पडणार नाही. ही सेवा २४ ७ उपलब्ध असणार आहे.तसेच पेपरविरहीत निविदा प्रक्रियेला या माध्यमातून प्रारंभ होणार आहे.
<प्रश्न: राज्य शासन अधिक लोकाभिमुख करण्यासाठी माहिती व तंत्रज्ञान विभागाने कोणते प्रकल्प प्रस्तावित केले आहेतउत्तर: महाराष्ट्र राज्याचे हे सुवर्णमहोत्सवी वर्ष आहे. महाराष्ट्र शासन नागरीकांना त्यांच्या दारापर्यंत इंटरनेटच्या माध्यमातून एक खिडकी पध्दतीद्वारे जलद गतीने, कमी खर्चात, पारदर्शकरित्या शासकीय सेवा उपलब्ध करुन देण्यासाठी कटीबध्द आहे. विविध शासकीय विभागात ई-गव्हर्नन्स कार्यपणाली अंमलात आणून कामात गतीमा ता आलेली आहे. तसेच प्रत्येक विभागात समन्वय साधुन ई-गव्हर्नन्स वर जास्त भर देण्यात येत आहे.
राज्यातील नागरीकांना महा ऑनलाईन या पोर्टल द्वारे इलेक्ट्रॉनिक्स पध्दतीने सेवा उपलब्ध करुन देण्याबाबत कार्यवाही सुरू आहे. तसेच जनतेस कोणतीही तक्रार दाखल करण्यासाठी संबंधित कार्यालयांमध्ये जावे लागते. अनेकदा प्रत्यक्ष तक्रार करणे शक्य नसते. त्यामुळे नागरिक तक्रार करण्यास टाळाटाळ करतात. परिणामी महत्वाचे गुन्हे, अपघात यांची माहिती वेळेत पोहचु शकत नाही. हे लक्षात घेवून तक्रार दाखल करण्यासाठी ई-कंम्प्लेंट हा प्रकल्प प्रस्तावित करण्यात आला आहे. ई-कंम्प्लेंट द्वारे म्हणजेच इंटरनेटच्या माध्यमातुन अशी तक्रार दाखल करता येवु शकेल. हा प्रकल्प कार्यान्वित करण्याच्या दृष्टीने आवश्यक ते प्रयत्न सुरू आहेत. १३ व्या राष्ट्रीय ई-शासन परिषदेमध्ये या नाविन्यपूर्ण संगणक कार्यप्रणालीचे सादरीकरण करण्यात आले. राष्ट्रीय स्तरावरही या प्रकल्पाबाबत उत्सुकता दाख्विण्यात आली आहे. लवकरच कार्यान्वित करण्यासाठी सर्व प्रयत्न सुरू आहेत.
ई जिल्हा हा प्रकल्प जिल्हा प्रशासनास अधिक प्रभावी करण्यासाठी राबविण्यात येत आहे. या योजनेच्या पहिल्या टप्प्यात प्रायोगकि तत्वावर तीन जिल्हयांसाठी हा प्रस्ताव राबविण्यात येत असून दुस-या टप्प्यात हा प्रस्ताव संपुर्ण राज्यासाठी राबविण्यात येणार आहे.


अभिव्यक्ती....: काही आठवणी जाग्या करणारी गाणी...

गुरुवार, ११ ऑक्टोबर, २०१२
काही आठवणी जाग्या करणारी गाणी...
जसं जसं आपण मोठं होत जातो तश्या आपल्या प्रायोरिटीज बदलत जातात. अनेक स्थळे, घटना, त्यांच्यांशी संबंधित व्यक्ती यांचे संदर्भ बदलत जातात. बदलत जातात फक्त; नाहीसे होत नाहीत. :) ते आतवर कुठेतरी खोल दडून बसतात. प्रत्येक क्षण, प्रत्येक जागा, प्रत्येक माणूस फक्त आपल्याला हे लक्षात आहे हेच आपल्या लक्षात नसतं फक्त आपल्याला हे लक्षात आहे हेच आपल्या लक्षात नसतं आणि मग अश्या काही क्षणांचं कुलूप उघडण्यासाठी काही किल्ल्या असतात. एकत्र घालवलेल्या दिवसांचे फोटो.. एखादी घटना किंवा असंच काहीतरी. प्रत्येक व्यक्तीप्रमाणे ही किल्ली वेगळी असेलही कदाचित.. पण ती असतेच असते आणि मग अश्या काही क्षणांचं कुलूप उघडण्यासाठी काही किल्ल्या असतात. एकत्र घालवलेल्या दिवसांचे फोटो.. एखादी घटना किंवा असंच काहीतरी. प्रत्येक व्यक्तीप्रमाणे ही किल्ली वेगळी असेलही कदाचित.. पण ती असतेच असते माझ्या बाबतीत म्हणाल तर असंख्य गाणी हा मला या जुन्या क्षणांना जोडणारा महत्वाचा दुवा आहे... आता विचार केला तर योगायोगाचं आश्चर्य वाटतं पण अशी बरीच गाणी आहेत जी ऐकली कि मी एका विशिष्ट घटनेशी, काळाशी किंवा व्यक्तीशी जोडली जाते. आणि मग एखाद्या जुन्या पेटीसमोर बसून राहावं, त्यातून बाहेर पडणाऱ्या एकेका वस्तूने आठवणींवर पडलेली जळमटं अलगद दूर व्हावीत आणि सगळं लख्ख दिसू लागावं.. असंच होत आलंय माझं आजवर माझ्या बाबतीत म्हणाल तर असंख्य गाणी हा मला या जुन्या क्षणांना जोडणारा महत्वाचा दुवा आहे... आता विचार केला तर योगायोगाचं आश्चर्य वाटतं पण अशी बरीच गाणी आहेत जी ऐकली कि मी एका विशिष्ट घटनेशी, काळाशी किंवा व्यक्तीशी जोडली जाते. आणि मग एखाद्या जुन्या पेटीसमोर बसून राहावं, त्यातून बाहेर पडणाऱ्या एकेका वस्तूने आठवणींवर पडलेली जळमटं अलगद दूर व्हावीत आणि सगळं लख्ख दिसू लागावं.. असंच होत आलंय माझं आजवर या अश्याच गाण्यांना आठवण्याचा हा प्रयत्न....
आमच्या नवीन घराची वास्तूशांती होती. ९०-९१ सालची गोष्ट आहे. तेव्हा बेटा सिनेमा मधलं "कोयलसी तेरी बोली" हे गाणं खूप गाजलं होतं (खरंतर धक धक ची क्रेज जास्त होती, पण आमची वयं लक्षात घेता कोयलसी तेरी बोलीच "चार्ट-बस्टर" होतं) तर ते आमच्या घराच्या ग्यालरीमध्ये टेपवर लावलं जायचं आणि माझी मावसबहीण त्यावर नाच करायची. आजदेखील कुठेही बेटा किंवा ते गाणं लागलं तर माधुरी-अनिल कपूर न आठवता माझी ती मावसबहीण आणि वास्तू साठी जमलेल्या नातेवाईकांचा गोतावळा आठवतो. आणि मग मुंग्यांची रांग लागावी तसे एका पाठोपाठ एक तेव्हाच्या वेगवेगळ्या आठवणी समोर येत राहतात. परवा सहज ते गाणं लागलं तेव्हा माझ्या त्या बहिणीला म्हटलं "आठवतं का गं हे गाणं) तर ते आमच्या घराच्या ग्यालरीमध्ये टेपवर लावलं जायचं आणि माझी मावसबहीण त्यावर नाच करायची. आजदेखील कुठेही बेटा किंवा ते गाणं लागलं तर माधुरी-अनिल कपूर न आठवता माझी ती मावसबहीण आणि वास्तू साठी जमलेल्या नातेवाईकांचा गोतावळा आठवतो. आणि मग मुंग्यांची रांग लागावी तसे एका पाठोपाठ एक तेव्हाच्या वेगवेगळ्या आठवणी समोर येत राहतात. परवा सहज ते गाणं लागलं तेव्हा माझ्या त्या बहिणीला म्हटलं "आठवतं का गं हे गाणं" त्यावर तिने माझ्याकडे असं काही पाहिलं कि एकदम जाणवलं आपल्या फ्रिक्वेन्सीज वेगळ्या आहेत.. माझ्या आठवणीतलं हे स्टेशन तिच्या मनात नाहीये.
त्यानंतर आमच्या घरी जुना बाबांच्या जमान्यातला टेप जाऊन सीडी प्लेयर आला. अत्र्यांच्या खानदानातला पहिलाच सीडी प्लेयर ना.. त्यामुळे सगळ्यांनाच पहिलटकरणीच कौतुक. त्याबरोबर २ सीडी फ्री मिळाल्या होत्या. एक "देव माझा विठू सावळा" अशी पांडुरंगावरील 'अभंग' प्रेमाची आणि दुसरी "आशिकी" ही प्रेयसीवरील प्रेमाचे अभंग असलेली :) :) आमच्या घरातील बहुजन समाजाचा विठूरायापेक्षा आशीकीकडे ओढा अधिक... त्यामुळे दादाकडून शिकून घेऊन स्वत:हून सीडी प्लेयर लावून ऐकलेलं "मै दुनिया भुला दुंगा तेरी चाहत में" हे एक गाणं अजूनही आठवतं त्यावेळी मी आणि बहिणीने त्यावर केलेला बॉल डान्स... "पोरीच्या जातीला असं सारखं नाचणं-ओरडणं शोभतं का त्यावेळी मी आणि बहिणीने त्यावर केलेला बॉल डान्स... "पोरीच्या जातीला असं सारखं नाचणं-ओरडणं शोभतं का" असं विचारून आत्याकडून मिळालेला प्रसाद. आणि सगळ्यात मुख्य म्हणजे कळत्या वयात जेव्हा या गाण्याचा वीडीओ पाहिला तेव्हा तेलकट चेहऱ्याची अनु अगरवाल आणि सुतकात असल्याचा चेहरा केलेला तो राहुल रॉय पाहून झालेला तीव्र दु:खावेग" असं विचारून आत्याकडून मिळालेला प्रसाद. आणि सगळ्यात मुख्य म्हणजे कळत्या वयात जेव्हा या गाण्याचा वीडीओ पाहिला तेव्हा तेलकट चेहऱ्याची अनु अगरवाल आणि सुतकात असल्याचा चेहरा केलेला तो राहुल रॉय पाहून झालेला तीव्र दु:खावेग "दृष्टीआड सृष्टी" असं जुने जाणते लोकं का म्हणून गेलेत ते पटतं अश्यावेळी. असो... पण आज देखील ते गाणं ऐकलं की (पहायची हिम्मतच नाहीये बाबा) की तीच तावातावाने सीडी प्लेयरचं manual वाचून त्यानुसार ते गाणं लावायला तडफडणारी मी डोळ्यासमोर येते आणि नकळत ओठात हसू येतं.
द्वारा पोस्ट केलेले स्वाती अत्रे येथे ११:५७ म.पू.
Twitter वर शेअर कराFacebook वर शेअर कराPinterest वर शेअर करा
थोडे जुने पोस्ट मुख्यपृष्ठ
याची सदस्यता घ्या: टिप्पणी पोस्ट करा (Atom)
माझे पूर्ण प्रोफाइल पहा.
जे जे सहज सुचलं ते ते लिहीत गेले.... या मी माझ्याशी मारलेल्या गप्पा आहेत.... जेव्हा जेव्हा मनात विचारांनी गर्दी केली तेव्हा तेव्हा ते शब्दांचं रूप घेऊन कागदावर उतरले.... माझ्या मनातल्या भावनांना व्यक्त व्हायला साथ देणा-या शब्दांची मी "ॠणाईत"
काही आठवणी जाग्या करणारी गाणी...
चित्र विंडो थीम. Blogger द्वारा समर्थित.


Prem Kavita-हे प्रेम आहे

तुम्ही तिच्यावर प्रेम करतात कारण तुम्हाला ती आवडते,
तर हे प्रेम नाही हा तर मोह.....
तुम्ही तिच्यावर प्रेम करतात कारण तुम्ही तिच्या स्पर्शाशिवाय राहू शकत नाही,
तर हे प्रेम नाही ही तर वासना....
तुम्ही तिच्यावर प्रेम करतात कारण तुम्ही तिला सोडू शकत नाही असा विचार करून की तिच्या भावना दुखावतिल,
तर हे प्रेम नाही ही तर तडजोड...
तुम्ही तिच्यावर प्रेम करतात कारण तुम्ही तुम्ही तिच्यापासून काही लपवत नाही तिला सर्व काही सांगतात, तुमचे सर्व अनुभव वाटतात,
तर हे प्रेम नाही ही तर मैत्री...
जर तुम्हाला तिच्या यातना कळतात, तिने न सांगत...आणि त्याचा त्रास तुम्हाला होतो...,
तर ते आहे प्रेम....
जर तुमच्याकडे दुसरे आकर्षित होतात तरीही तुम्ही तिच्यासोबत राहता....,
तर ते आहे प्रेम....
जरी तुम्हाला तिचा स्वभाव आवडत नाही आणि तुम्ही त्याला बदलनण्याचा विचारही करत नाही, तिला जसेच्या तसे स्विकारता....,
तर ते आहे प्रेम....
जर तुम्ही तुमच्या सर्व भावना तिला देता
पण तिच्याकडून त्याची अपेक्षा करत नाही
आणि वाट पहाता की ती कधी ना कधी तिच्या सर्व भावना स्वत:हून सांगेल....,
तर ते आहे प्रेम....
जर ती तुम्हाला सोडून जाते
आणि तुम्हीही तिला अडवत नाही
सर्व लोक तूम्हाला समजवतात कि ती आता नाही येणार परत
पण तुम्ही वाट पहाता तिच्या परतण्याची
कारण तुम्ही तिच्यावर प्रेम करता..
जर ती आली तर ते प्रेम सफल झाले
पण ती आली नाही तर काय ते अ-सफल झाले नाही....
तर त्याला काय म्हणणार तुम्ही......
आणि मैत्री म्हणजे FRIENDSHIP
काय बरोबर ना मित्रांनो...
मैत्री ही प्रेमाच्या दुप्पट असते...
Re: हे प्रेम आहे
खुपच सुंदर गणित आहे.........
Re: हे प्रेम आहे


श्यामसुंदर जोशी - अवलिया ग्रंथसखा | थिंक महाराष्ट्र!

श्यामसुंदर जोशी - अवलिया ग्रंथसखा
झाडे जशी दिवसउजेडात कार्बनडाय ऑक्साइड घेतात आणि इतर सजीवांसाठी आवश्यक प्राणवायू सोडून त्यांचे जीवन शक्य करतात; तसे श्यामसुंदर देवीदास जोशी त्यांच्या वाचनप्रेमाच्या छंदाने त्यांच्या स्वत:बरोबरच सभोवतालच्या माणसांची वाचनाची भूक वाढवतात आणि शमवतातदेखील त्या झाडांसारखी.. निरलस भावनेने.. प्रौढी न मिरवता. सभोवतालच्या परिस्थितीत सुधारणा व्हावी म्हणून दरवेळी प्रवाहाच्या विरुद्धच पोहायला हवे असे नाही, तर प्रवाहाबरोबर राहतानासुद्धा आपल्याला हव्या त्या दिशेला जाता येते, हे काही माणसे आपल्या कृतीतून दाखवून देतात.
काय नकोपेक्षा काय हवे हे ज्याला कळले त्याला आपले रस्ते कोणते, किती अंतर किती वेगाने चालायचे आहे याचा अंदाज बरोबर येतो. श्यामसुंदर जोशींचे तसेच झाले. त्‍यांनी सर जे.जे.स्कूल ऑफ आर्टसची ‘टेक्स्टाइल डिझायनिंग’ची पदविका घेतल्यावर, शिक्षकाची नोकरी पत्करून अथक प्रयत्न आणि अखंड भ्रमंती यांमधून प्रचंड ग्रंथसंग्रह केला. त्याचबरोबर, इंटिरियर डिझायनिंग, फोटोग्राफी यांसारखे छंद जोपासले; गिर्यारोहण केले: ऐतिहासिक स्मारकांचा विशेष अभ्यास केला. साठीनंतरचे जीवन स्वस्थ बसून राहण्याचे; आपल्या आजारांना गोंजारत स्वत:ला जपायचे... भूतकाळाच्या आठवणी काढत, नवीन पिढीला नावे ठेवत, कुणीच कुणासाठी काही करत नाही असा सूर लावत किंवा वैयक्तिक अडचणी, मतभिन्नता यांना ‘खूप मोठे’ बनवण्याचे असे समजतात. पण श्याम जोशी या माणसाचे काही वेगळेच...
श्याम जोशी यांचे वडील देवीदास त्र्यंबक जोशी यांचे वयाच्या ८५ व्‍या वर्षी, २००५ साली निधन झाले. त्यांनी महाराष्ट्रमाऊली पांडुरंग सदाशिव ऊर्फ साने गुरुजी यांच्या सान्निध्यात खानदेशात आयुष्य वेचले. श्याम यांनी देवीदास यांचे उचित स्मारक व्हावे म्हणून त्यांनी ठेवलेल्या पैशांचा विनियोग समाजासाठी करण्याचे ठरवले अणि देवीदास यांच्या चारही मुलांनी ‘निसर्ग ट्रस्ट’ आणि ‘ग्रंथसखा वाचनालय’ हे उपक्रम हाती घेतले.
श्याम जोशी यांचा मुलगा ऋतुराज, सून आणि त्यांचा मित्रपरिवार यांच्यासह ‘निसर्ग ट्रस्ट’तर्फे बदलापूरमधे दरवर्षी तीन हजार झाडे लावली जातात. वाढत्या शहरीकरणामुळे झाडांबरोबर पक्षांचीही संख्या रोडावत चालल्यामुळे पर्यावरणात असंतुलन होते. त्यावरचा सोपा उपाय म्हणजे वृक्षारोपण आणि पक्षांसाठी घरटी व अन्न यांची सोय करणे. म्हणूनच, ‘निसर्ग ट्रस्ट’तर्फे बर्ड फिडर आणि कृत्रिम घरटी यांची निर्मिती आणि वितरण करून देण्यात येते. आत्तापर्यंत पाचशे बर्ड फिडर आणि अडीचशे घरटी पक्षांसाठी उपलब्ध करण्यात आली. त्यांचे रजिस्टर ठेवून त्याचा योग्य तो पाठपुरावाही करण्यात येतो. कृत्रिम घरटी बदलापूरमधील वृक्षांवर योग्य ठिकाणी लावून त्यांचे निरीक्षण करण्यात येते.
‘निसर्ग ट्रस्ट’तर्फे अंबरनाथ ते वांगणी या परिसरात वा अन्य ठिकाणी अवकाशवेध हा कार्यक्रमही राबवण्यात येतो; जेणेकरून नवीन पिढीला त्या विषयाची गोडी लागेल.
श्याम जोशी यांनी ‘ग्रंथसखा’ वाचनालयाची मुहूर्तमेढ ट्रस्ट म्हणून २१ मार्च २००५ रोजी पाडव्याच्या मुहूर्तावर रोवली. ग्रंथालय हे मनाची मशागत करते, ही त्यामागे भावना. सुरुवातीला छोट्या जागेत असलेले ‘ग्रंथसखा’, शासकीय अनुदान न घेता बदलापूर पूर्वेला स्टेशनापासून दोन मिनिटांवर असणा-या तेलवणे टॉवर्समधे प्रशस्त अशा पंधराशे चौरस फूट जागेत हलवण्यात आले आहे.
श्याम जोशी हा माणूस नुसता संग्राहक नसून, तो वाचक आणि लेखक यांना जवळ आणणारा दुवा ही भूमिका एक विशिष्ट दृष्टिकोन ठेवून निभावतो. तो कणकण वेचून मध गोळा करणार्‍या मधमाशीच्या वृत्तीने ग्रंथसंग्रह करतो, तर ‘ग्रंथसखा’ वाचनालयात ‘हाताळा, पसंत करा आणि वाचा’ असे सांगून वाचकांना ग्रंथांच्या अधिक जवळ आणण्याचे अमोल कार्य करतो.
‘ग्रंथसखा’ वाचनालयातील प्रत्येक गोष्ट पाहावी अशी आहे. ग्रंथालयात सर्व प्रकारची पुस्तके उपलब्ध आहेत. केवळ मासिक फीमधे कोणताही ग्रंथ वाचायला मिळतो. लेट फी नाही. कितीही दिवस लागले तरी चालेल पण पुस्तके वाचली जावीत ही त्यामागे दृष्टी. हे वाचनालय सकाळी नऊ ते रात्री दहापर्यंत उघडे असते. (सोमवार बंद). बत्तीस कर्मचारी आळीपाळीने ग्रंथालयाची आणि वाचकांची काळजी घेतात. अत्याधुनिक सीसीटीव्ही कॅमे-याने ग्रंथालयावर नजर ठेवली जाते. ग्रंथालयात दोलामुद्रिते पाहायला व वाचायला उपलब्ध आहेत.
‘ग्रंथसखा’मधे सध्या पन्नास हजारांपेक्षा जास्त पुस्तके (किंमत अडतीस लाख रुपये) उपलब्ध आहेत. पण त्याहून मोठा खजिना म्हणजे ठाण्यापासून कर्जतपर्यंत विखुरलेला चार हजारांपेक्षा अधिक सभासद परिवार; एक लाख वाचक आणि दहा हजार दुर्मीळ मासिके. जोशी यांनी इंग्रजी पुस्तकांचा संग्रह किमान वीस हजारांवर नेण्याचे उद्दिष्ट ठेवले आहे. ‘ग्रंथसखा’चे कार्यालय, अभ्यासिका असा पसारा वाढत आहे.
‘ग्रंथसखा’ची दुसरी ‘पुस्तक दत्तक योजना’. प्रामुख्याने ज्या ग्रामीण भागात वाचनाचा फारसा प्रसार नाही अशा गावांसाठी ही योजना आहे. ‘ग्रंथसखा’तर्फे वैयक्तिक पुस्तक संग्रह (ज्यांची पुस्तके देण्याची इच्छा आहे त्यांचाकडून) गोळा करण्यात येईल. त्या पुस्तकांना बाइंडिंग करून, ती ज्या भागात पुस्तके पोचत नाहीत अशा ठिकाणी ठेवण्यात येतील. वाचनालयाची जागा, पुस्तकांची निगा, तिथे लागणारे कर्मचारी यांची व्यवस्था ‘ग्रंथसखा’ करेल. ‘वाचक सवलत’ योजनेत सभासदांना ‘ना नफा- ना तोटा’ या तत्त्वाने पुस्तके विकत घेता येतात. आणखी एका योजनेअंतर्गत सभासदांना ग्रंथालयासाठी अतिरिक्त अनामत रक्कम उपलब्ध करून देता येईल, त्यांना त्या रकमेवर बँकेपेक्षा अधिक व्याज देऊन वाचनालयासाठी निधी उभा करण्याची ही योजना आहे.
‘वाचावे काय- का आणि कसे’ ही तर ‘ग्रंथसखा’ची जणू वाचक घडवण्यासाची चळवळच श्याम जोशी आणि त्यांच्या सहका-यांनी निवडक पंधराशे पुस्तकांची ग्रंथसूची तयार करून आपल्या सभासदांसाठी ती उपलब्ध केली आहे. या निवडक पुस्तकांचा वाचनालयात स्वतंत्र कक्ष आहे. साहित्याचा अभ्यास करणार्‍या व्यक्तीला कोणताही ग्रंथ उपलब्ध व्हावा व वाचनालयात बसून त्याचा अभ्यास करता यावा म्हणून अभ्यासिकेचीही सोय आहे. वाचनालयाला शेषराव मोरे, गिरीश कुबेर, संजय भास्कर जोशी, भानू काळे, गंगाधर गाडगीळ, शंकर वैद्य, मंगेश पाडगावकर, प्रवीण दवणे, अनिल अवचट, अनंत सामंत, सुधीर मोघे, सुभाष भेंडे, फैय्याज अशा मान्यवर साहित्यिक-कलावंतांनी भेटी दिल्या आहेत.
या शिवाय श्याम जोशी यांनी श्रवणशाळा, पालकशाळा, काव्यसंध्या, वातानुकुलित अभ्यासिका, कै. रवींद्र पिंगे कलादालन इत्यादी उपक्रमांचे आयोजन करून आपला वेगळा ठसा साहित्यिक व सांस्कृतिक जीवनावर उमटवला आहे. त्यांना यासाठी मुंबई मराठी साहित्य संघाचा मंगेश नारायण कुलकर्णी पुरस्‍कार (२००९); तसेच ठाण्यात भरलेल्या चौ-याऐशीव्‍या मराठी साहित्य संमेलनात (२०११) ‘ग्रंथप्रसारक’ असे पुरस्कार प्रदान करण्यात आले. मुख्यमंत्र्याच्या हस्ते त्यांचा सत्कार करण्यात आला.
बदलापूरलाच नव्हे तर अवघ्या साहित्यविंश्वाला श्रीमंत, विविधांगी, सृजनशील बनवण्याच्या ध्यासाने कार्य करणा-या आणि वाचकांच्या मनाच्या खिडक्या उघडणा-या श्याम जोशी या मितभाषी अवलियाला कधी भेटायचे ते तुम्हीच ठरवा. मगच ‘ग्रंथसखा’चा खरा अर्थ तुम्हाला कळेल
श्यामसुंदर देवीदास जोशी, ९३२००३४१५६
अर्जुनसागर बिल्डिंग़, मच्छिमार्केट, रेल्वे स्टेशनजवळ, बदलापूर (पूर्व)
- विश्वास कृष्णाजी जोशी,
३०१ जयविजयश्री कोऑप हाउसिंग सोसायटी, बॅरेज रोड, बदलापूर (पश्चिम) - ४२१५०३,
श्रीकांत बापुराव पेटकर हे महापारेषण (MSEB) मुंबई मुख्‍यालय येथे कार्यकारी अभियंता पदावर कार्यरत आहेत. त्‍यांना लेखनाची आवड असून त्‍यांची 'आणि मी बौद्ध झालो' या अनुवादित पुस्‍तकासोबत कल्‍याण, शांबरीका खरोलिका, बेहोशीतच जगणं असतं अशी एकूण आठ पुस्‍तके प्रकाशित झाली आहेत. पेटकर यांनी सामाजिक जाणिवेतून माहिती अधिकाराचा वापर, नागरिकांना वीज बचतीचे महत्‍त्‍व पटवून देणे, परिसरातील विधायक काम करणा-या व्‍यक्‍तींना प्रकाशात आणणे असे विविध पातळ्यांवर प्रयत्‍न केले आहेत. पेटकरांनी चित्रकलेचा छंद जोपासला असून त्‍यांच्‍या चित्रांची आतापर्यंत दोन प्रदर्शन आयोजित करण्‍यात आली आहेत.
स्वायत्त मराठी विद्यापीठ हा प्रयोग नवीनच आहे. हे मराठी भाषेचे ऐश्वर्य आहे. याचे अनुकरण ठिकठिकाणी होणे गरजेचे आहे. त्यासाठी या मराठी विद्यापीठाची प्रसिद्धी करावी लागेल.
असे सांस्कृतिक उपक्रम होणे गरजेचे आहे
एक आयुष्य, चळवळीतील -नरेंद्र दाभोळकर
संदर्भ: नरेंद्र दाभोळकर, अंधश्रद्धा निर्मूलन
तळवलकर आणि त्यांचे शिलेदार
संदर्भ: वाचन, वाचनालय, उपळवे
दिग्विजय कला-क्रीडा केंद्र - वाचक चळवळ ते स्पर्धा परीक्षा
संदर्भ: वाचनालय, वडांगळी गाव, सिन्‍नर तालुका, व्‍याख्‍यानमाला
कैलास भिंगारे - साहित्य-संस्कृतीचा शिलेदार
संदर्भ: कैलास भिंगारे, व्‍यंगचित्र, वाचनालय, बाळ ठाकरे, आर के लक्ष्‍मण, प्रदर्शन, पु. ल. देशपांडे, टेभुर्णी गाव
शतकाच्या उंबरठ्यावरील निफाडचे श्री माणकेश्वर वाचनालय
संदर्भ: वाचनालय, न्यायमूर्ती रानडे, निफाड तालुका, निफाड गाव
वेंगुर्ले नगर वाचनालय - १४२ वर्षांचे अविरत ज्ञानदान
सोशल मिडिआ अकाऊंटने लॉगिन करा...
सोशल मिडिआ अकाऊंटने रजिस्टर व्हा
अधिक संकेस्थळांसाठी इथे क्लिक करा..
लॉगिन करा ओनलाइन डोनेशन द्या
सर्व हक्क 'व्हिजन महाराष्ट्र फाउंडेशन'कडे राखीव | सौजन्य : अनन्या मल्टीटेक प्रायवेट लिमीटेड


Latest News - MarathiCineyug.com | Marathi Movie News | TV Serials | Theatre

शिवकालीन शिलेदार चमकणार ‘फर्जंद’ मध्ये
शिवाजी महाराजांच्या स्वराज्य स्थापनेसाठी अनेकांनी मोलाचं योगदान दिलं होतं. असंख्य मावळ्यांच्या शौर्याने आणि त्यागाने स्वराज्य स्थापन झाले. यापैकीच एक असलेल्या ‘कोंडाजी फर्जंद’ या शिलेदाराच्या असामान्य शौर्याची कथा ‘फर्जंद’ या आगामी मराठी सिनेमात पहायला मिळणार आहे. या सिनेमाच्या निमित्ताने इतिहासाच्या पानांमधील आतापर्यंत समोर न आलेल्या अनेक लढवय्या व्यक्तिरेखा समोर येणार आहेत. ‘स्वामी समर्थ मुव्हीज क्रिएशन एलएलपी’ ची प्रस्तुती असलेला ‘फर्जंद’ १ जूनला प्रेक्षकांच्या भेटीला येणार आहे. या चित्रपटाचे निर्माते अनिरबान सरकार असून संदीप जाधव, महेश जाऊरकर आणि स्वप्निल पोतदार सहनिर्माते आहेत.
तायक्वांडो खेळाडू झाला अभिनेता - "सोबत" चित्रपटातून 'हिमांशू विसाळे'चं पदार्पण
नशीब एखाद्याला कुठे, कसं घेऊन जाईल हे काहीच सांगता येत नाही. हाच अनुभव आला हिमांशू विसाळे या तायक्वांडो खेळाडूला. आंतरराष्ट्रीय स्पर्धेत सुवर्णपदक जिंकलेला हा खेळाडू आता सोबत या चित्रपटातून प्रेक्षकांपुढे येत आहे. कश्मिरा फिल्म्स प्रोडक्शन्स निर्मित, गुरुनाथ मिठबावकर यांची प्रस्तुती असलेला "सोबत" हा चित्रपट २५ मे पासून संपूर्ण महाराष्ट्रात प्रदर्शित होणार आहे.
"तू तिथे असावे" - भूषण आणि पल्लवीच्या स्वप्नांचा प्रवास लवकरच
स्वप्नांचा प्रवास कधी तो एकट्याचा असतो तर कधी कुणाला सोबत घेऊन. अभिनेता भूषण प्रधान सुद्धा स्वप्नांच्या प्रवासाला निघाला आहे. या प्रवासात अभिनेत्री पल्लवी पाटील त्याच्या सोबत आहे. तू तिथे असावे या आगामी मराठी सिनेमातून भूषण आणि पल्लवीची हळवी प्रेमकथा लवकरच आपल्यासमोर उलगडली जाणार आहे.
विनोदी मल्टीस्टार्सचा ‘वाघेऱ्या’ येत्या शुक्रवारपासून १८ मे ला प्रदर्शित
विनोदी मल्टीस्टारर्सचा बंपर धमाका घेऊन येणारा ‘वाघेऱ्या’ सिनेमा येत्या १८ मे रोजी सिनेप्रेक्षकांना खळखळून हसवण्यास येत आहे. गौरमा मीडिया अँड एंटरटेंटमेंट प्रा. लि.चे राहुल शिंदे आणि वसुधा फिल्म प्रोडक्शनचे केतन माडीवले यांची निर्मिती असलेल्या या सिनेमाचा पोस्टर आणि ट्रेलर प्रेक्षकांचे भरघोस मनोरंजन करीत आहे. या सिनेमाच्या पोस्टरवर एक गॅागलधारी बकरी आपल्याला पाहायला मिळते. तसेच ‘सांभाळून या राव, येडं झालंय गाव' या टॅॅगलाईनमुळे हा सिनेमा विनोदयुक्त मेजवानीचा परिपूर्ण आनंद प्रेक्षकांना देणार, हे लक्षात येते. तसेच या सिनेमाच्या ट्रेलरमधून एका मागोमाग एक अश्या मातब्बर मराठी विनोदवीरांची फळीदेखील आपल्याला पाहायला मिळत असल्यामुळे, 'वाघेऱ्या' सिनेमात 'वाघ'असो वा नसो, पण किशोर कदम, भारत गणेशपुरे, हृषिकेश जोशी, सुहास पळशीकर, किशोर चौघुले, लीना भागवत आणि छाया कदम या विनोदी मल्टीस्टार्सच्या विनोदांची डरकाळी नक्कीच सिनेरसिकांना ऐकू येणार आहे.
बालचित्रपट ‘मंकी बात’ येत्या शुक्रवारपासून
डार्विनचा सिद्धांत उलटा होणार, माणसाचं पुन्हा माकड होणार. अशी हटके पंचलाईन असलेल्या धम्म्माल बालचित्रपट ‘मंकी बात’ बद्दल सर्वांच्याच मनात उत्कंठा निर्माण झाली आहे. दिग्दर्शक विजू माने यांची ‘मंकी बात’ हि कलाकृती लहान मुलांसाठी उन्हाळ्याच्या सुट्ट्यामधली खास मेजवानी ठरणार असुन हा चित्रपट येत्या शुक्रवारी संपूर्ण महाराष्ट्रात प्रदर्शित होणार आहे.
प्रार्थना बेहेरे आणि अनिकेत विश्वासराव यांच्या गाडीला भीषण अपघात
आगामी ‘मस्का’ चित्रपटाच्या प्रसिद्धीसाठी कोल्हापूरला जात असलेल्या अभिनेत्री प्रार्थना बेहेरे आणि अभिनेता अनिकेत विश्वासराव यांच्या फोर्च्युनरला आज सोमवारी सकाळी द्रुतगती मार्गावर अपघात झाला. या अपघातात प्रार्थना बेहेरे हिचा हात फ्रॅक्चर झाला, अनिकेत विश्वासराव सुखरूप आहे तसेच गाडीचे खूप नुकसान झाले. या मोठया संकटातून बाहेर पडत मस्काची टीम "शो मस्ट गो ऑन" या उक्तीला अनुसरून कोल्हापूरकडे रवाना झाली.
बिग बॉस च्या घरामधील ४२ वा दिवस - Eviction चं नाटक मेघा - सई डेन्जर झोनमध्ये
अनेक महोत्सवांमध्ये गाजलेला "लेथ जोशी" १३ जुलैला होणार प्रदर्शित
बिग बॉस च्या घरामधील ४१ वा दिवस - आज कोणाची शाळा घेणार महेश मांजरेकर
गुलमोहरच्या आगामी ‘बोक्या सातबंडे’ कथेमधून प्रेक्षक अनुभवणार ९०च्या दशकातील सर्वात लाडके पात्र


अशोक सुरवडे - नाशकातला शेतकरी अंटार्क्टिकावर | थिंक महाराष्ट्र!

अशोक सुरवडे - नाशकातला शेतकरी अंटार्क्टिकावर
नाशिकच्या निफाड तालुक्यातील पिंपळस नावाचे छोटेसे गाव आणि पृथ्वीच्या दक्षिण टोकावरील बर्फाळ अंटार्क्टिक खंड यांचा संबंध काय उत्तर एकच. अशोक सुरवडे
अशोक हा विलक्षण आणि बहुगुणी माणूस आहे. मी त्याच्या शेतीतील कर्तृत्वाची कहाणी ऐकून त्याला फोन केला. गप्पांच्या ओघात तो अगदी सहजतेने म्हणाला, ''मी अंटार्क्टिका खंडावर जाऊन पेंग्वीन पक्ष्यांवर संशोधन केलं आहे.'' मी तीनताड उडालो. नाशिकमधील एक शेतकरी अंटार्क्टिकाला जातो आणि त्याला तेथे जाऊन पेंग्वीन पक्ष्याबद्दल संशोधन करावेसे वाटते आणि त्याला तेथे जाऊन पेंग्वीन पक्ष्याबद्दल संशोधन करावेसे वाटते एक ना अनेक प्रश्न माझ्या मनात रूंजी घालू लागले. अशोकशी बोलताना केवळ त्या प्रश्नांची उत्तरे मिळाली नाहीत, तर ज्ञानोत्सुक महाराष्ट्राचे प्रतीकात्मक चित्रदेखील नजरेस पडले.
अशोकचा जन्म शेतकरी कुटुंबातला. त्याने Soil Microflora या विषयाच्या ओढीने पुण्यात कॉलेज शिक्षणाकरता मायक्रोबायोलॉजीला प्रवेश घेतला. त्याने बायो डायव्हर्सिटी या विषयाचादेखील अभ्यास सुरू केला. अभ्यासप्रकल्पांच्या निमित्ताने त्याला भटकंती, गिर्यारोहण आणि 'वाईल्ड लाईफ' यांची आवड निर्माण झाली.
अशोकच्या वाचनात एडमंड हिलरी यांचे 'View from the summit' हे पुस्तक त्याच सुमारास आले. त्यामुळे त्याच्या भटकंतीच्या इच्छेला नवे धुमारे फुटू लागले. NCAOR (National Center for Antarctic and Ocean Research) या संस्थेने अंटार्क्टिक मोहिमेसाठी तरूणांना संधी देण्यात येत असल्याचे घोषित केले. अशोक त्या संधीकडे झेपावला. त्याने पेंग्वीन पक्ष्यांच्या अभ्यासाचा प्रस्ताव सादर केला. NCAOR कडून अशोकची मुलाखत घेण्यात आली. त्यानंतर अशोकने All India Medical Association, दिल्ली, येथील वैद्यकिय चाचणी, हिमालयात Indio Tibetan Border Police यांच्या प्रशिक्षण केंद्रातील शारीरिक चाचणी व गिर्यारोहणाचे प्रशिक्षण आणि गोवा येथे फायर फायटिंगचे प्रशिक्षण अशा सर्व आवश्यक गोष्टींची पूर्तता केली आणि तो अंटार्क्टिक मोहिमेसाठी सज्ज झाला.
अशोक त्याच्या चमूसह विमानाने केपटाऊन, तेथून आईस क्रशर जहाजाने वीसेक दिवसांचा प्रवास करत अंटार्क्टिकचा किनारा आणि तेथून पुढे हॅलिकॉप्टर अशी मजल-दरमजल करत अंटार्क्टिकावरील भारतीय संशोधन केंद्र 'मैत्री'पर्यंत पोचला. अंटार्क्टिकाच्या अतिथंड आणि खारट पाण्यात केवळ क्रिल (Krill) मासे अस्तित्वात असतात. पेंग्वीन त्यांना खाण्यासाठी अंटार्क्टिकाला उन्हाळ्याच्या दिवसांत स्थलांतर करतात. पेंग्वीन क्रिल माशांच्या भक्षणानंतर जी विष्ठा सोडतात त्यामध्ये विशिष्ट जंतू आढळतात. ते जंतू हा अशोकच्या अभ्यासाचा विषय होता. अशोकने पेंग्वीनची विष्ठा, त्यांच्या पाणवठ्यांमधील पाण्याचे नमुने, नैसर्गिकपणे मरण पावलेल्या पेंग्वीनचे शरीरविच्छेदन अशा तर्‍हेने अभ्यास पूर्ण केला. त्याने त्यासोबत स्क्वा (Skua) या पक्ष्याचे अस्तित्व आणि प्रजनन यांचीदेखील माहिती घेतली.
अशोक अंटार्क्टिकावर सहा महिने होता. तो नाशिकला परतला. मात्र अंटार्क्टिकाने त्याला पुन्हा साद घातली. भारताकडून अंटार्क्टिकावर 'भारती' नावाचे संशोधन केंद्र निर्माण करण्याचे प्रयत्न सुरू झाले. अशोकची निवड त्याच्या पाहणी दौ-यावरील चमूमध्ये झाली. अशोकने पुन्हा एकदा अंटार्क्टिकाच्या भूमीवर पाय ठेवला. त्यावेळी तो तेथील प्राणिगणनेच्या कामातही सहभागी झाला. अशोक म्हणतो, की ''अंटार्क्टिकावर राहण्याचा अनुभव इतर कोणत्याही प्रदेशापेक्षा वेगळा आहे. तेथील प्रदूषणरहित वातावरण, धीरगंभीर शांतता यांमुळे मनाला विलक्षण स्वस्थता लाभते. तो एकांतवास (सॉलिट्यूड) अभूतपूर्व असतो.''
अशोक 2005 आणि 2006 अशा लागोपाठ दोन वर्षांच्या अंटार्क्टिका मोहिमेनंतर नाशिकला आला. त्याने शेतीकडे वळण्याचा निर्णय घेतला. तोपर्यंत त्याच्या शेतामध्ये पारंपरिक शेती केली जाई. अशोकला फळबागांमध्ये जास्त फायदा असल्याचे लक्षात आले. त्यावेळेस नाशिकमध्ये वाईन उद्योग स्थिर होऊ पाहत होता. अशोकने शारडोणे जातीच्या वाईनसाठीच्या खास द्राक्षांची लागवड केली. तो ती द्राक्षे 'सुला' वाईनला पुरवू लागला. त्याला स्वत:चा वायनरी प्रकल्प उभा करायचा होता. मात्र त्यासाठी निदान पन्नास-साठ लाख रुपयांची गुंतवणूक हवी असते. अशोक म्हणतो, ''माझ्या त्या धडपडीत वीणा गवाणकरांचे 'एक होता कार्व्हर' हे पुस्तक माझ्या मदतीला आले. मी त्यातील 'उपलब्ध साधनांमधून साहित्य तयार करण्याचा मंत्र' आचरणात आणला.'' अशोकने MIDC मधील कारागीर गाठले. त्यांच्याकडून वायनरीसाठी आवश्यक भांडी तयार करून घेतली आणि वायनरी प्रकल्प केवळ साडेआठ लाखांमध्ये उभारण्याची किमया केली. त्याने त्याचे नाव ठेवले - 'निफा' अशोकचे लग्न 2007 साली झाले. त्याची पत्नी ज्योत्स्ना आणि तो, असे दोघे मिळून उद्योगाची जबाबदारी सांभाळू लागले.
अशोकच्या वाईन उद्योगाची क्षमता पंधरा हजार लिटर आहे. कांद्यासारखे नगदी पिक एकरी चाळीस ते पन्नास हजार रुपये मिळवून देते. मात्र अशोक त्याच्या उद्योगातून एकरी पंधरा लाख रुपये कमावतो. त्यातील खर्च वगळता त्याचा फायदा पाच लाखांचा असतो.
अशोकने वाईन उद्योगाला पर्यटनाची जोड दिली आहे. त्याच्याकडे लोकांचा राबता असतो. विशेषत: शनिवार-रविवारी त्याच्याकडे गर्दीचा माहोल असतो. महिन्याकाठी वाईनच्या हजारभर बाटल्यांची विक्री होते. अशोकने वाईन बनवण्याच्या वेगळ्या वाटादेखील धुंडाळल्या. त्याने करवंदे आणि जांभळे यांपासून प्रायोगिक तत्त्वावर वाईन तयार केली. त्याने मधुमक्षिका पाळून मधाची वाईन तयार करण्याचा प्रयोग केला. मात्र तशा प्रयत्नांसाठी शासकीय धोरण अनुकूल नाही. त्याला त्या प्रयोगांचे उद्योगात रूपांतर करणे शक्य झालेले नाही. अशोकच्या उद्योगाचा काळ हा थंडीच्या दिवसांतील. त्यामुळे उरलेल्या दिवसांत काय करावे या विचाराने अशोकने चिज आणि योगर्ट तयार करण्याचे प्रयत्न सुरू केले आहेत.
अशोकने त्याचे मोहिमेतील ज्येष्ठ सहकारी अरूण चतुर्वेदी यांच्यासोबत मिळून 'Antarctica - The coming impact' हे पुस्तक 2016 मध्ये लिहिले. त्यामध्ये अंटार्टिकावरील भारताचे संशोधन आणि जगातील घडामोडींचा अंटार्क्टिकावरील आणि पर्यायाने मानवी जीवनावरील परिणाम अशी दुहेरी मांडणी आहे. अशोक अंटार्क्टिका मोहिमेच्या सहकार्‍यांसोबत किंवा तिथे जाऊन आलेल्या लोकांशी संपर्कात असतो. तो शालेय उत्सुक मुलांसोबत अंटार्क्टिका या विषयावर स्लाईड शोसह गप्पा मारतो. त्यांच्यासमोर 'अंटार्क्टिका' हा अभ्यासाचा नवा पर्याय ठेवतो. त्याचे स्थानिक नियतकालिकांमधून त्या विषयावर लेखन सुरू असते. अशोकने अंटार्क्टिका येथे केलेले संशोधन NCAOR च्या गोवा संग्रहालयात उपलब्ध आहे. Wildlife Institute of India, Zoological surey of India किंवा National institute of oceanography आणि अशा तर्‍हेच्या इतरही संस्थांना विविध विषयांतील संशोधनात अशोकच्या अभ्यासाचा फायदा होतो. त्याने त्या अभ्यासादरम्यान काढलेली छायाचित्रे अंटार्क्टिकासंदर्भातील आंतरराष्ट्रीय परिषदांमध्ये वापरण्यात आली आहेत.
अशोक शेती, भटकंती, लेखन, उद्योग, प्रयोग अशा तर्‍हेने जीवनाच्या चहुबाजूंना भिडतो. त्या भिडण्यात आवेग आहे आणि कल्पकतादेखील. म्हणूनच अशोक रूढ सीमारेषांच्या पलीकडे जाण्याचा प्रयत्न करू शकला. त्याच्या हातून जे काही घडले, ते सारे त्याच्या पराकोटीच्या जिज्ञासेमुळे त्याच्या प्रत्येक प्रयत्नांत ज्ञानप्राप्तीची आस ठळकपणे जाणवते. तोच त्याच्या उत्कर्षाचा गाभा आहे.
किरण क्षीरसागर हे 'व्हिजन महाराष्‍ट्र फाउंडेशन'चे मुख्‍य कार्यकारी अधिकारी. ते 'थिंक महाराष्‍ट्र डॉट कॉम'चे सहाय्यक संपादक आहेत. त्‍यांनी ग्रॅज्‍युएशननंतर पत्रकारितेचे शिक्षण घेतले. त्‍यानंतर वृत्‍तसंस्‍था, दैनिक 'मुंबई चौफेर' आणि आकाशवाणी अशा ठिकाणी कामांचा अनुभव घेतल्‍यानंतर ते 2010 साली 'थिंक महाराष्‍ट्र'सोबत जोडले गेले. त्‍यांनी चित्रपट निर्मितीचे शिक्षण घेतले असून त्‍यांचा डिपार्टमेन्‍ट, अब तक छप्‍पन - 2, अॅटॅकस् ऑफ 26/11, क्विन, पोस्‍टर बॉईज अशा व्‍यावसायिक चित्रपटांच्‍या संकलन प्रक्रियेत सहभाग होता.
अफलातून पुस्तकाचा समर्थ अनुवाद
सोलापूर जिल्हा संस्कृतिवेधचे साफल्य
संदर्भ: सोलापूर विद्यापीठ, माहिती संकलन, सोलापूर जिल्‍हा संस्‍कृतिवेध
वेध जलसंवर्धनाचा - औरंगाबाद तालुक्यातील सद्शक्‍तीचा परिचय
संदर्भ: जल-व्यवस्थापन, औरंगाबाद तालुका, वेध जलसंवर्धनाचा, जलसंवर्धन
फियोर्डलॅण्ड ,डोंगर, समुद्र व धबधबे
जगन्नाथराव खापरे - ध्यास द्राक्षमाल निर्यातीचा
संदर्भ: निफाड तालुका, कोठुरे गाव, शेतकरी, द्राक्षबाग, प्रयोगशील शेतकरी
बाळासाहेब मराळे - शेवग्याचे संशोधक शेतकरी
संदर्भ: सिन्‍नर तालुका, शेतकरी, प्रयोगशील शेतकरी, शहा गाव, शेवगा
प्रल्हाद पाटील-कराड - प्रगतशील शेतकरी
संदर्भ: निफाड गाव, निफाड तालुका, जळगाव (निफाड), प्रयोगशील शेतकरी
ज्ञानेश्वर बोडके - अभिनव प्रयोगशील शेतकरी
संदर्भ: प्रयोगशील शेतकरी, मुळशी तालुका, हिंजवडी, ज्ञानेश्‍वर बोडके, अभिनव फार्मर्स क्‍लब, शेतकरी, राष्‍ट्रीय पुरस्‍कार, शेती
भरत कावळे - पाणी जपून वापरण्‍यासाठी प्रयत्‍नशील
संदर्भ: जल-व्यवस्थापन, जलसंवर्धन, शेती, शेतकरी, निफाड तालुका, ओझर गाव
सोशल मिडिआ अकाऊंटने लॉगिन करा...
सोशल मिडिआ अकाऊंटने रजिस्टर व्हा
अधिक संकेस्थळांसाठी इथे क्लिक करा..
लॉगिन करा ओनलाइन डोनेशन द्या
सर्व हक्क 'व्हिजन महाराष्ट्र फाउंडेशन'कडे राखीव | सौजन्य : अनन्या मल्टीटेक प्रायवेट लिमीटेड


After Phillauri, Anushka Sharma announces her next and it’s a heart-wrenching love story अनुष्का करणार प्रेमकहाणीची निर्मिती | eSakal

अनुष्का करणार प्रेमकहाणीची निर्मिती
बुधवार, 12 एप्रिल 2017
अभिनेत्री अनुष्का शर्मा व तिचा भाऊ कर्नेश यांनी क्‍लीन स्लेट फिल्म्स माध्यमातून "एनएच 10' व "फिल्लौरी' चित्रपटांची निर्मिती केली. त्यापैकी "फिल्लौरी'ला रसिकांची चांगली दाद मिळाली. त्यानंतर या बॅनरअंतर्गत ते दोघे क्रिएज एण्टरटेन्मेंटसोबत प्रेमकहाणी असलेल्या चित्रपटाची निर्मिती करणार आहे. या चित्रपटाचे चित्रीकरण मुंबई व कोलकात्यात होणार आहे. या चित्रपटाच्या नाव अद्याप ठरलेले नाही. याबाबत अनुष्का म्हणाली, "क्‍लीन स्लेटच्या माध्यमातून लोकांना कथा सांगणे हा आमचा प्रयत्न आहे. या चित्रपटात एक वेगळा प्रवास पाहायला मिळेल.'
अभिनेत्री अनुष्का शर्मा व तिचा भाऊ कर्नेश यांनी क्‍लीन स्लेट फिल्म्स माध्यमातून "एनएच 10' व "फिल्लौरी' चित्रपटांची निर्मिती केली. त्यापैकी "फिल्लौरी'ला रसिकांची चांगली दाद मिळाली. त्यानंतर या बॅनरअंतर्गत ते दोघे क्रिएज एण्टरटेन्मेंटसोबत प्रेमकहाणी असलेल्या चित्रपटाची निर्मिती करणार आहे. या चित्रपटाचे चित्रीकरण मुंबई व कोलकात्यात होणार आहे. या चित्रपटाच्या नाव अद्याप ठरलेले नाही. याबाबत अनुष्का म्हणाली, "क्‍लीन स्लेटच्या माध्यमातून लोकांना कथा सांगणे हा आमचा प्रयत्न आहे. या चित्रपटात एक वेगळा प्रवास पाहायला मिळेल.'
मुली लवकर वयात येताहेत...
मुंबई - बदलती जीवनशैली, फास्ट फूडची वाढती क्रेझ, इंटरनेटचा वाढता वापर आदी कारणांमुळे मुली लवकरच वयात येऊ लागल्या आहेत. या मुद्‌द्‌याकडे गांभीर्याने...
पोलिसातील माणूसकी -वर्दीतील माणुसकीने वाचले प्राण
चिखली : सायकलस्वाराला मोटारीची धडक बसल्याने गंभीर जखमी झालेली व्यक्ती बेशुद्ध होऊन पडते. बघ्यांची गर्दी होते. मात्र, त्या व्यक्तीला मदत करण्यास...
सेल्फीच्या नादात मुंबईचे पर्यटक पडले समुद्रात
मालवण - रॉकगार्डन येथील समुद्रालगत छायाचित्र काढत असताना अचानक आलेल्या समुद्राच्या लाटेमुळे तिघे पर्यटक समुद्रात फेकले गेले. हे तिघेही समुद्रात बुडत...
द्रुतगतीवर वाहतूक विस्कळित सहा वाहने एकमेकांवर आदळली
लोणावळा : पुणे-मुंबई द्रुतगती मार्गावर खोपोली हद्दीत खालापूर टोलनाक्‍याजवळ सहा वाहने एकामागोमाग एक आदळल्यामुळे शनिवारी (ता. 26) दुपारी वाहतूक...
मोहोळ- भरधाव कारने मोटारसायकलस्वारास उडविले एक ठार
मोहोळ : सोलापूरहुन पुण्याच्या दिशेने जाणाऱ्या भरधाव कारने मोटार सायकलस्वारास जोराची धडक दिल्याने झालेल्या अपघातात एक जण ठार व एक जण गंभीर जखमी...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


ied explosive receive पुलाखाली आढळला भूसुरुंग | eSakal

शुक्रवार, 7 एप्रिल 2017
माओवाद्यांचा घातपाताचा डाव फसला
अहेरी (जि. गडचिरोली) - पोलिस पथकासोबत घातपात घडून आणण्याच्या उद्देशाने माओवाद्यांनी पुलाखाली पुरवून ठेवलेली तीन किलो आयईडी स्फोटके सापडली. यामुळे मोठी दुर्घटना टळली. आलापल्ली-सिरोंचा मार्गावरील मोसम गावालगत आज सकाळी ही घटना उघडकीस आली.
माओवाद्यांचा घातपाताचा डाव फसला
अहेरी (जि. गडचिरोली) - पोलिस पथकासोबत घातपात घडून आणण्याच्या उद्देशाने माओवाद्यांनी पुलाखाली पुरवून ठेवलेली तीन किलो आयईडी स्फोटके सापडली. यामुळे मोठी दुर्घटना टळली. आलापल्ली-सिरोंचा मार्गावरील मोसम गावालगत आज सकाळी ही घटना उघडकीस आली.
अहेरीचे उपविभागीय पोलिस अधिकारी गजानन टोंपे व सीआरपीएफच्या 9 बटालियनच्या वरिष्ठ अधिकाऱ्यांना गुप्त माहिती मिळाली, की जिमेला व मोसम गावालगत मुख्य मार्गावरील एका पुलाखाली माओवाद्यांनी भूसुरुंग पेरलेला आहे. त्याआधारे पोलिस घटनास्थळी पोचले. स्फोटकांचा शोध घेतला असता पुलाखाली 3 किलोचा भूसुरुंग आढळून आला. त्यानुसार पोलिस व सीआरपीएफ पथकाने त्याला बाहेर काढून घटनास्थळावरच निष्क्रिय केले. त्यामुळे मोठी दुर्घटना टळली. माओवाद्यांविरोधात राजाराम खांदला उपपोलिस ठाण्यात गुन्हा दाखल केला असून पोलिसांनी माओवाद्यांच्या विरोधात अभियान तीव्र केले आहे.
आयर्लंडमध्ये गर्भपातविषयक कायद्यात सुधारणा करण्याच्या बाजूने सार्वमतातून प्रकटलेला जनमताचा हुंकार हा तेथे आधुनिकतेची पहाट उगवत असल्याचा निर्वाळा आहे...
पिंपरी - वाहतुकीचे नियम मोडणाऱ्यांवर सीसीटीव्हीद्वारे नजर ठेवण्याचा फंडा वाहतूक पोलिसांकडून राबवण्यात येतो. या माध्यमातून नियम तोडणाऱ्या...
"यिन'चे समर यूथ समिट आजपासून
पुणे - समाज व देशासाठी काही तरी करण्याची ऊर्मी असणाऱ्या विद्यार्थ्यांसाठी "डिलिव्हरिंग चेंज फाउंडेशन'च्या "यंग इन्स्पिरेटर्स नेटवर्क' (यिन...
दीड लाख गुन्हे तपासाअभावी रखडले
हिंगोली - राज्यात तब्बल एक लाख 42 हजार गुन्हे तपासाअभावी रखडले असून, यात सर्वाधिक 21 हजार गुन्हे कोल्हापूर परिक्षेत्रातील आहेत. सदर गुन्हे...
ठाणे स्थानकात स्वच्छतेची लगबग
ठाणे - ठाणे रेल्वेस्थानकाचा देशातील अस्वच्छ रेल्वेस्थानकांमध्ये आठवा क्रमांक आल्यानंतर सर्वच स्तरावर संताप व्यक्त करण्यात आला. याबाबत "...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.